
QUADRE DE CARACTERÍSTIQUES DEL CONTRACTE         	           EC 2024 101


A. Objecte 

L’objecte del contracte és la concessió de l’explotació del servei de màquines expenedores de diferents tipus de begudes fredes i calentes i diversos productes d’alimentació en règim d'autoservei al Districte Administratiu de la Generalitat, amb abast pluriennal per 10 anys.

L’objecte es desenvoluparà d’acord amb les condicions establertes per a aquest expedient en el plec de prescripcions tècniques i que serà gestionat a risc i ventura del contractista. A l’actualitat, les màquines expenedores (un total de 54 màquines) es troben distribuïdes d’acord amb el disposat a l’Annex 1 del PPT.

A l’hora de plantejar la nova contractació s’ha realitzat un estudi dels articles consumits, incidències registrades de les diferents màquines i possibles necessitats dels usuaris concloent que resultaria més rendible i més adequat a la realitat actual i futura reduir el nombre de màquines expenedores requerides en el nou expedient. En base a aquest fet s’ha estimat que en la present  licitació, l’empresa adjudicatària haurà d’instal·lar i mantenir un total de 34 màquines.

Es recullen a continuació el detall de les màquines, segons tipologia i ubicació, d’acord amb la distribució i els espais totals continguts a l’Annex 2 del PPT:


	
	Planta
	Begudes calentes
	Mixtes
	TOTAL

	




Edifici A
	A1
	1
	1
	2

	
	A2
	2
	1
	3

	
	A3
	2
	
	2

	
	A4
	2
	1
	3

	
	A5
	2
	
	2

	
	A6
	2
	1
	3

	


Edifici B
	B1
	2
	
	2

	
	B2
	2
	
	2

	
	B3
	2
	1
	3

	
	B4
	2
	
	2

	
	B5
	2
	1
	3

	


Planta Baixa
	OAC (PB Ed. A)
	
1
	
1
	2

	
	Formació (S1 Ed. B)
	1
	1
	2

	
	
Menjador‐ office (PB Ed. B)
	
1
	
2
	
3

	TOTAL
	
	24
	10
	34




OBLIGATORIETAT VISITA

Les empreses licitadores hauran de visitar obligatòriament les instal.lacions del Districte Administratiu com a requisit previ per elaborar les seves propostes. L’única excepció a aquesta obligació seria l’aportació, juntament amb la seva proposta, d’una declaració responsable conforme coneix aquestes instal·lacions i les circumstàncies en les quals s’ha produït aquest coneixement (segons annex 5).

Es publicarà a la Plataforma de Serveis de Contractació Pública les dates disponibles per realitzar les visites.

JUSTIFICACIÓ LOTS

L’objecte del contracte no es pot dividir en lots atès que, per una banda, totes les màquines expenedores s’instal·laran en una mateixa ubicació (el Districte Administratiu) i, per altra banda, el manteniment associat a les màquines expenedores és un servei incorporat en el propi contracte de concessió de serveis que no pot ser separat de l’objecte principal.

CPV: 55400000-4 – Serveis de subministrament de begudes 
55320000-9 – Servei de subministraments de menjars.

B. Dades econòmiques

B1. Determinació del preu:

Aquest contracte no genera despesa per al Departament d’Economia i Hisenda en relació amb qualsevol tipus de lloguer o manteniment de les màquines expenedores.

Els costos d’aigua i llum associats a les màquines instal.lades van a càrrec del Departament.

Es proposa que el cànon de sortida sigui zero i siguin les empreses les que ofereixin a l’alça, en funció dels seus anàlisis de costos, fins a un màxim de 15.000,00 € IVA inclòs de cànon per cadascuna de les anualitats d’execució del contracte.

D’acord amb l’estudi de viabilitat econòmica financera el valor estimat del contracte és fixa en 1.040,363.00 €, resultat del càlcul que es detalla a continuació:
[image: ]

B2. Valor estimat del contracte i mètode aplicat per al seu càlcul:

El valor estimat del contracte es fixa en 1.040,363.00 €, IVA exclòs, d’acord amb l’estimació indicada en l’apartat B1.

En aplicació de l’establert a l’article 20 LCSP aquest contracte no està subjecte a regulació harmonitzada

C. Existència de crèdit

C1. Partida pressupostària:

Aquest expedient no comporta cap despesa associada sinó, si s’escau, un ingrés.

C2. Expedient d’abast plurianual:

Si. L’execució del contracte abasta els exercicis 2024, 2025, 2026, 2027, 2028, 2029, 2030, 2031, 2032, 2033 i 2034.

D. Termini de durada del contracte 

D.1 Termini de durada:

En base a l’estudi de viabilitat s’ha estimat que el període necessari per a la recuperació de la inversió de la concessió de serveis es de 10 anys per la qual cosa es fixa en aquest termini l’execució del contracte (a comptar des de la formalització del mateix).

D’altra banda s’estableix un termini màxim per al subministrament i instal·lació de les màquines expenedores objecte del contracte de 30 dies naturals a partir del dia següent a la formalització del contracte.

Quan finalitzi la vigència del contracte l’empresa adjudicatària estarà obligada, en tot cas, a prestar el servei amb les mateixes condicions fins que un nou adjudicatari assumeixi el servei, durant un màxim de 3 mesos des de la finalització de la vigència del seu contracte.

D.2 Possibilitat de pròrrogues i termini: 

No es preveu la possibilitat de pròrroga en aquest expedient.

D.3 Lloc d’execució del contracte

Aquesta concessió del servei d’explotació es realitzarà al Districte Administratiu de la Generalitat de Catalunya, ubicat al carrer del Foc número 57

E. Variants 

No

F. Tramitació de l’expedient i procediment d’adjudicació 

F.1 Forma de tramitació: 

Ordinària

F.2 Procediment d’adjudicació i tipologia del contracte:

Obert

La prestació objecte d’aquest contracte es considera una concessió de serveis d’explotació.

El dret d’explotació dels serveis implica la transferència al concessionari d’un risc operacional en l’explotació que abasta el risc de demanda o el de subministrament, o tots dos. S’entén per ris de demanda el que es deu a la demanda real dels serveis objecte del contracte, i risc de subministrament el relatiu al subministrament dels serveis objecte del contracte, en particular, el risc que la prestació dels serveis no s’ajusti a la demanda.  Es considera que el concessionari assumeix un risc operacional quan no estigui garantit que, en condicions normals de funcionament, aquest pugui recuperar les inversions efectuades ni cobrir els costos en què hagi incorregut com a conseqüència de l’explotació dels serveis que siguin objecte de la concessió.

F.3 Presentació d’ofertes:
	
Mitjançant eina de Sobre Digital

Sobres a presentar: En aquest expedient es preveu la presentació de 2 sobres atès que únicament hi ha criteris quantificables automàticament. El contingut dels sobres es recull a la clàusula 11.10.1  del PCAP:

· Sobre A: Documentació administrativa. Concretament:

· Document europeu únic de contractació (DEUC).  

Caldrà fer constar en l’apartat corresponent l’existència de l’assegurança d’indemització per riscos professionals requerida a l’aparta G1. Aquest requisit s’entèn complert per l’empresa licitadora, en cas de no tenir-ne una contractada, si inclou un compromís vinculant de subscripció en cas que resulti adjudicatari, de l’assegurança exigida. Aquest compromís haurà de fer-se efectiu amb anterioritat a l’inici de l’execució del contracte.

· En cas d’empresa estrangera, declaració de submissió als jutjats i tribunals espanyols.

· Si s’escau, en cas de subcontractació presentació de l’annex 4.

· Si s’escau, declaració conforme coneix les instal.lacions (no havent realitzat la visita obligatòria prevista) d’acord amb l’annex 5.

· Sobre B: Documentació relativa als criteris quantificables automàticament.

Concretament es presentarà en aquest sobre la documentació que doni resposta als següents criteris d’adjudicació:

· Preu dels productes: indicat en el punt 1 de l’apartat H.1 d’acord amb el model de l’annex 1.

· Criteris ambientals: indicat en el punt 2 de l’apartat H.1

· Antiguitat de les màquines: indicat en el punt 3 de l’apartat H.1

· Cànon: indicat en el punt 4 de l’apartat H.1

S’inclouran en aquest sobre les declaracions sol.licitades en els diferents criteris d’adjudicació.

Tal i com es recull en l’apartat A d’aquest quadre de característiques les empreses licitadores hauran de visitar obligatòriament les instal.lacions del Districte Administratiu com a requisit previ per elaborar les seves propostes. L’única excepció a aquesta obligació seria l’aportació, juntament amb la seva proposta, d’una declaració responsable conforme coneix aquestes instal·lacions i les circumstàncies en les quals s’ha produït aquest coneixement.

G. Solvència i classificació empresarial

G1. Criteris de selecció relatius a la solvència econòmica i financera i tècnica o professional:

Les empreses licitadores han d’acreditar que compleixen els requisits mínims de solvència mitjançant declaració responsable 

· SOLVÈNCIA  ECONÒMICA I FINANCERA

· En aplicació de l’article 87.1.a) LCSP les empreses hauran de disposar d’un volum anual de negocis en l’àmbit al qual es refereix el contracte referit al millor exercici dins dels tres darrers disponibles en funció de les dates de constitució o d’inici d’activitats de l’empresari i de presentació de les ofertes. El volum global de negocis ha de ser igual o superior a 60.000,00 € anuals en el millor exercici dins dels tres darrers.

En aplicació de l’establert a l’article 87.3.a) LCSP el volum anual de negocis del licitador o candidat s’acreditarà per mitjà dels seus comptes anuals aprovats i dipositats en el registre oficial en què hagi d’estar inscrit. Els empresaris individuals no inscrits en el Registre Mercantil acreditaran el seu volum anual de negocis mitjançant els seus llibres d’inventaris i comptes anuals legalitzats pel Registre Mercantil.

· En aplicació de l’article 87.1.b) LCSP justificant de l’existència d’una assegurança d’indemnització per riscos professionals amb un capital assegurat de 600.000,00 € com a mínim atès que, d’acord amb l’objecte del contracte, existeix la possibilitat de danys a les persones usuàries del servei o a les instal·lacions on s’ubiquen les màquines.

· SOLVÈNCIA TÈCNICA I PROFESSIONAL

En aplicació de l’article 91 LCSP l’acreditació de la solvència professional o tècnica en contractes diferents dels d’obres, serveis o subministraments pot realitzar-se pels documents i mitjans que s’indiquen en l’article 90 LCSP.

· En aplicació de l’article 90.1.a) LCSP, la relació dels principals serveis o treballs efectuats pel licitador dins els últims tres anys, del mateix tipus o naturalesa que l’objecte del contracte que inclogui import, dates i el destinatari, públic o privat, dels mateixos. Les empreses licitadores hauran d’acreditar un volum mínim de facturació de 30.000,00 € anuals, en almenys un del dels darrers tres anys, en serveis de naturalesa igual o similar que els que constitueixen l’objecte del contracte.

Les empreses licitadores hauran d’acreditar els serveis o treballs efectuats mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a manca d’aquest certificat, mitjançant una declaració de l’empresari   acompanyada dels documents obrants en poder del mateix que acreditin la realització de la prestació; en el seu cas, aquests certificats seran comunicats directament a l’òrgan de contractació per l’autoritat competent.

Tant en la relació com en els certificats a presentar, cal indicar objecte, import, dates, lloc d’execució i destinatari públic o privat.

· En aplicació de l’article 90.1.h) LCSP l’empresa aportarà una declaración indicant la maquinària i material del qual es disposarà per a l’execució del contracte a la qual adjuntarà la documentació acreditativa corresponent.

Concretament, tal i com es recull en el plec de prescripcions tècniques, les màquines d'autoservei que s'instal·lin no podran tenir una antiguitat de més de 2 anys ni d’ús ni de fabricació, i tindran un aspecte i condicions adients. Excepcionalment, en el cas que hi hagi màquines que l’empresa adjudicatària acrediti la seva òptima condició de funcionament, es podran acceptar màquines amb una antiguitat superior. L’acreditació d’aquesta òptima condició de funcionament es farà mitjançant l’aportació d’un informe certificat tècnic d’una empresa homologada diferent a l’empresa adjudicatària. 

G2. Classificació empresarial: 

No s’aplica per a aquest objecte del contracte

G3. Adscripció de mitjans materials i/o personals a l’execució del contracte

L’empresa haurà d’adscriure a l’execució del contracte el personal necessari per a la correcta prestació.

HABILITACIÓ PROFESSIONAL

No es requereix

G4. Certificats acreditatius del compliment de les normes de garantia de la qualitat i/o de gestió mediambiental

Les màquines hauran de reunir els requisits de qualitat i gestió ambiental establerts en el plec de prescripcions tècniques.


H. Criteris d’adjudicació

H.1– Criteris 

Sobre una puntuació màxima de 100 punts es distribuirà la puntuació de la següent forma:

CRITERIS ECONÒMICS

1. PREU DELS PRODUCTES (fins a 30 punts)

Aquesta puntuació es distribueix de la forma següent:

1.1 Begudes calentes (fins a 10 punts)

Els licitadors hauran de presentar el preu de les begudes calentes, incloses a l’Annex 3 del PPT. En aquesta valoració es procedirà a avaluar les ofertes de manera que la mitjana dels preus de les begudes calentes proposades més econòmica, i només a aquesta, se li assignaran 10 punts, la puntuació màxima. La resta d’ofertes obtindran la puntuació que resulti de l’aplicació de la fórmula següent:

	


P = 
	
Oferta més baixa de la mitjana de preus de begudes calentes 

                                 Oferta que es puntua

	


X 10







1.2 Begudes fredes (fins a 10 punts)

Els licitadors hauran de presentar el preu de les begudes calentes, incloses a l’Annex 3 del PPT. En aquesta valoració es procedirà a avaluar les ofertes de manera que la mitjana dels preus de les begudes fredes proposades més econòmica, i només a aquesta, se li assignaran 10 punts, la puntuació màxima. La resta d’ofertes obtindran la puntuació que resulti de l’aplicació de la fórmula següent:

	


P = 
	
Oferta més baixa de la mitjana de preus de begudes fredes 

                                 Oferta que es puntua

	


X 10




1.3 Productes sòlids (fins a 10 punts)

Els licitadors hauran de presentar el preu dels productes sòlids, incloses a l’Annex 3 del PPT.

En aquesta valoració es procedirà a avaluar les ofertes de manera que la mitjana dels preus dels productes sòlids proposats més econòmica, i només a aquest, se li assignaran 10 punts, la puntuació màxima. La resta d’ofertes obtindran la puntuació que resulti de l’aplicació de la fórmula següent:

	


P = 
	
Oferta més baixa de la mitjana de preus de productes sòlids 

                                Oferta que es puntua

	


X 10




CRITERIS DE PROPOSTA EXECUTIVA I ORGANITZATIVA DEL SERVEI (fins a 70 punts)

2. CRITERIS AMBIENTALS (fins a 49 punts)
Es valorarà amb un màxim de 49 punts les propostes que ofereixin les següents condicions relacionades amb mesures mediambientals:

2.1 Màquines amb detectors de moviments (fins a 15 punts)

Es valora en aquest apartat que les màquines mixtes disposin de detectors de moviment mitjançant els quals l’enllumenat de la màquina es pugui encendre o apagar automàticament.

La valoració d’aquest apartat d’acord amb la següent distribució:

· De 30 a 34 màquines		15 punts
· De 17 a 29 màquines		10 punts
· De 16 a 8 màquines		  5 punts
· Menys de 8 màquines	  0 punts
 
Per tal d’acreditar aquest punt les empreses licitadores hauran d’aportar una declaració responsable signada pel representant de l’empresa amb indicació de la relació de màquines que disposen d’aquesta millora.

2.2 Sostenibilitat de la flota de vehicles destinada a l’execució del contracte (fins a 16 punts)

Es valorarà en aquest apartat la qualitat ambiental de la flota de vehicles destinada a l’execució del contracte. La valoració es realitzarà a partir de la classificació dels vehicles segons el registre del Distintiu Ambiental de la DGT i, concretament, el percentatge de vehicles amb etiquetes ambientals ECO i/o 0 (zero) d’acord amb la següent distribució:

	Percentatge de vehicles assignats ECO i/o 0
	Puntuació obtinguda

	Més del 80%
	16

	Del 40% al 80%
	8

	Menys del 40%
	0



Les empreses licitadores hauran d'incorporar a la taula del document que es recull l’Annex 5 del PPT, les següents dades dels vehicles: Marca i model, Tipus de motorització (Elèctric / híbrid endollable / híbrid no endollable / gas natural / GLP / gasolina / gasoil), Matrícula i Distintiu de la DGT.

Les empreses licitadores, juntament amb les dades de l’annex 5, hauran de presentar una declaració responsable amb el compromís d’utilitzar durant l’execució del contracte vehicles que, com a mínim, disposin del mateix Distintiu Ambiental que els indicats com a millora. Així mateix haurà de recollir de forma expressa que es compromet a aportar durant l’execució del contracte l’actualització, si s’escau, dels vehicles assignats a l’execució del contracte.

2.3 Suport en la divulgació de campanyes de sensibilització ambiental (fins a 18 punts)

El Districte Administratiu realitza campanyes, amb periodicitat trimestral, de sensibilització ambiental i respecte al medi ambient i, especialment, respecte a la conscienciació de reducció de residus al complex. És a dir, és el Districte Administratiu el responsable de fer difusió d’aquestes campanyes.

La unitat responsable, un cop preparat el document de la campanya amb els diferents continguts (amb el suport de l’empresa adjudicatària en base a la proposta presentada en la licitació) s’encarregarà de la posterior difusió mitjançant les eines de comunicació digital de què disposa el Districte Administratiu (cartellera digital i intranet). 

En les campanyes es tindran en compte els consells, imatges i propostes de  comunicacions fetes per les empreses, aprofitant la seva experiència en relació amb el comportament i tendències dels consumidors, per tal de crear missatges propers i entenedors que puguin arribar al major nombre de residents possibles. 

Les empreses hauran d’aportar propostes respecte al marc ideològic i comunicatiu en què es basaran les campanyes hauran de presentar una proposta que inclogui, tant el redactat del contingut de la campanya i/o comunicació, com una proposta de disseny i format de la corresponent campanya. Concretament han de recollir obligatòriament els següents conceptes: 

· Objectiu de la campanya 
· Missatges que es volen transmetre al personal resident 
· Incorporació d’imatges relacionades amb el missatge i l’objectiu de la campanya 
· Activitats de conscienciació que puguin ser procedents 
· Proposta comunicativa i de divulgació que es consideri adient 

Les campanyes proposades han de versar sobre els temes que es detallen a continuació:

· Conscienciació i foment del consum de fruites i verdures. Sota la visió que l’obtenció d’aquests productes i el seu consum és mediambientalsment més sostenible i més respectuós que altres productes alhora que fomenta la vida “sana”.

· Importància del consum d’aigua potable de les fonts ubicades al Districte. Sota la visió de reducció de begudes fredes envasades i, per tant, de foment de la reducció d’envasos.

Les propostes hauran de tenir un màxim de 5 pàgines, amb lletra cos Arial de mida 10 i hauran de recollir obligatòriament, de manera clara i entenedora, els següents aspectes:

· Objectiu de la campanya
· Missatges que es volen transmetre al personal resident
· Incorporació d’imatges relacionades amb el missatge i l’objectiu de la campanya
· Activitats de conscienciació que puguin ser procedents
· Proposta comunicativa i de divulgació que es consideri adient

En conclusió, si l’empresa presenta una proposta que, per una banda, reculli la totalitat dels aspectes abans esmentats i, per altra banda, tracti sobre la temàtica i finalitat abans indicada prevista per a les properes difusions, es valorarà amb 9 punts per campanya fins a un màxim de 18 punts, en cas contrari no es valorarà la proposta.

3. ANTIGUITAT DE LES MÀQUINES (fins a 16 punts)

Tal i com es recull en l’aparta 5.1 del plec de prescripcions tècniques les màquines no podran tenir una antiguitat de més de 2 anys ni d’ús ni de fabricació. Es valorarà amb un màxim de 16 punts l’aportació de màquines noves d’acord amb la següent distribució:

· De 30 a 34 màquines noves .	 16 punts
· De 17 a 29 màquines noves	10 punts
· De 16 a 8 màquines noves	 5 punts
· Menys de 8 màquines noves	 0 punts

L’empresa haurà d’aportar una declaració responsable signada pel representant de l’empresa amb indicació de la relació de màquines noves a aportar.




4. CÀNON (fins a 5 punts)

Aquest apartat es valorarà amb un màxim de 5 punts la proposta de cànon aportat per les empreses licitadores (fins a un màxim de 15.000 € IVA inclòs), d’acord amb la següent distribució:

· Propostes de cànon superiors a 0,00 € i fins a 5.000,00 € IVA inclòs tindran una puntuació de 1,5 punts.

· Propostes de cànon superiors a 5.000,00 €  i fins a 10.000,00 € IVA inclòs tindran una puntuació de 2,5 punts.

· Propostes de cànon superiors a 10.000,00 € i fins a 15.000,00 € IVA inclòs tindran una puntuació de 5 punts.

H.2 Membres de la Mesa de contractació.

En aplicació de l’establert a l’article 326 LCSP la Mesa de contractació que assisteix a l’òrgan de contractació en l’adjudicació del contracte objecte d’aquest plec estarà integrada pels següents membres:

President/a:  	Sr/a. sub-director/a general de Gestió Econòmica, Contractació i Patrimoni.

Vocals:		Sr/a. cap del Servei de Contractació, que actuarà com a president/a en cas d’absència de la president/a.

			Sr/a. cap del Servei d’Acció Transversal i Serveis Interns.
			Sr/a. cap de Secció de seguiment econòmic i logística del Servei d’Acció Transversal i Serveis Interns.
			En cap d’absència d’algu dels vocals del Servei d’Acció Transversal i Serveis Interns es substituirà/n per una persona tècnica assignada a aquest Servei 

			Un representant de l’Assessoria Jurídica.
				Un representant de la Intervenció General[footnoteRef:1] [1:  D’acord amb l’establert a l’article 5 de la Resolució de l’interventor general, per la qual s’aprova la instrucció que estableix les directrius a seguir pels representants de la Intervenció General en l’assistència a les meses de contractació administrativa
] 

					
Secretària:   	Una persona adscrita al Servei de Contractació del Departament d’Economia i Hisenda.

H.3 Comitè d’experts

En aquest expedient no és d’aplicació la designació d’un comitè d’experts
 


I. Criteris per a la determinació de l’existència de baixes presumptament anormals

[bookmark: _Toc34139655]Quan s’identifiqui una proposició susceptible de ser considerada desproporcionada o anormal, l’òrgan de contractació donarà tràmit d’audiència al licitador a efectes de justificar la valoració de la seva oferta.

En funció de les conclusions que es dedueixin de les seves al·legacions l’òrgan de contractació admetrà o no la seva proposició, en tot cas, de forma motivada.
            
Per a l’apreciació d’ofertes desproporcionades o temeràries es tindrà en compte l’oferta considerada en el seu conjunt i, en cap cas, exclusivament el preu.

· En el cas que concorri a la licitació 1 única empresa, es considerarà que l’oferta és anormalment baixa, als efectes de l’article 149 LCSP, si  es compleixen aquests dos supòsits: 
1. El preu ofert sigui inferior al pressupost de licitació en un percentatge superior al 40%. 
2. La puntuació dels criteris d’adjudicació que no siguin preu sigui superior al 80% de la puntuació total. 

· En el cas que concorrin a la licitació 2 empreses, es considerarà que l’oferta és anormalment baixa si es compleixen aquests dos supòsits: 
1. El preu ofert per una de les empreses és superior en més d’un 30% al preu ofert per l’altra empresa. 
2. El sumatori de les puntuacions diferents del preu d’una de les empreses és superior en més d’un 30% al sumatori de les puntuacions diferents del preu de l’altra empresa. 

· En el cas que concorrin a la licitació més de 2 empreses, es considerarà oferta anormalment baixa, als efectes de l’article 149 LCSP, quan la puntuació obtinguda pels criteris d’adjudicació que no són preu estigui per damunt de la suma de les següents variables 1 i 3, i que, al mateix temps, el preu ofert sigui inferior a la mitjana aritmètica dels preus oferts en un percentatge superior al 30%: 

1. La mitjana aritmètica de la puntuació obtinguda per les empreses licitadores en els criteris d’adjudicació que no són preu. 
2. La desviació de cadascuna de les puntuacions obtingudes per les empreses licitadores respecte a la mitjana de les puntuacions en els criteris que no són preu. 
3. El càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe positiu o negatiu, pels criteris que no són preu. 

J. Altra documentació a presentar per les empreses proposades com adjudicatàries
 
1. L’empresa proposada com a adjudicatària atès que únicament ha aportat el formulari DEUC haurà d’acreditar la possessió i validesa de la documentació justificativa del compliment dels requisits exigits per a aquesta contractació. Concretament haurà d’aportar la documentació recollida en la clàusula quinzena del PCAP.

2. Atès que en aquest expedient en algun moment es presta el  servei en un centre de treball del Departament s’haurà de donar compliment a l’obligació del procediment de Coordinació d’Activitats Empresarials que es recull en la clàusula 29a apartat n) d’aquest plec.

K. Garanties 

K.1 Provisional

No

K.2 Definitiva

No	
						
No es requereix en base a la naturalesa del servei objecte del contracte

L. Condicions especials d’execució

En aplicació de l’establert a l’article 202.2 de la LCSP les empreses tenen les següents condicions especials d’execució:

a) Complir les disposicions vigents en matèria d’integració social de persones amb discapacitat, i en matèria fiscal i mediambiental.

b) Aplicar, en executar les prestacions pròpies del servei, les mesures destinades a promoure la igualtat entre homes i dones en l’accés a l’ocupació, en la classificació professional, en el desenvolupament de la carrera professional i en l’estructura retributiva. Tanmateix s’ha de garantir que les dones no són la part de la plantilla amb més índex de contractació temporal. 

c) Evitar la utilització de llenguatge sexista en cap documentació escrita ni visual relacionada amb el contracte.

d) En l’elaboració i presentació de l’objecte del contracte ha d’Incorporar la perspectiva de gènere i evitar els elements de discriminació sexista de l’ús de llenguatge i de la imatge.

e) Aportar mesures per prevenir, controlar i eradicar l’assetjament sexual, així com l’assetjament per raó de sexe.

f) Els mitjans de comunicació, el disseny dels elements instrumentals i la implantació dels tràmits procedimentals emprats per l’empresa contractista en l’execució del contracte, han de realitzar-se tenint en compte criteris d’accessibilitat universal i de disseny per a tots, tal com són definits aquests termes en la Llei 51/2003, de 2 de desembre, d’igualtat d’oportunitats, no discriminació i accessibilitat universal de les persones amb discapacitat.

g) Establir mesures que afavoreixin la conciliació de la vida personal i/o familiar de les persones treballadores adscrites a l’execució del contracte.

L’empresa contractista ha d’adequar la seva activitat als principis ètics i a les regles de conducta següents: 

1. Han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual. Particularment s’abstindran de realitzar qualsevol acció que pugui vulnerar els principis d’igualtat d’oportunitats i de lliure concurrència.

2. Amb caràcter general, els licitadors i contractistes, en l’exercici de la seva activitat, assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
b) No realitzar accions que posin en risc l’interès públic en l’àmbit del contracte o de les prestacions a realitzar.
c) Denunciar les situacions irregulars que es puguin presentar en els processos de contractació pública o durant l’execució dels contractes.
d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). 
e) Respectar els acords i les normes de confidencialitat. 
f) Col·laborar amb  l’òrgan de contractació en les actuacions que aquest realitzi per al seguiment  i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

3. En particular els licitadors i els contractistes assumeixen les obligacions següents:
a) Comunicar immediatament a l’òrgan de contractació les possibles situacions de conflicte d’interessos. Constitueixen en tot cas situacions de conflicte d’interessos les contingudes a l’article 24 de la Directiva 2014/24/UE.
b) No sol·licitar, directament o indirectament, que un càrrec o empleat públic influeixi en l’adjudicació del contracte.
c) No oferir ni facilitar a càrrecs o empleats públics avantatges per a ells mateixos o per a terceres persones amb la voluntat d’incidir en un procediment contractual.
d) No utilitzar informació confidencial, coneguda mitjançant el contracte i/o durant la licitació, per obtenir, directament o indirectament, un avantatge o benefici.
e) Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

Finalment les empreses, en base a l’objecte del contracte i a banda de les obligacions establertes en el plec de prescripcions tècniques, tenen les següents obligacions:

· Obligacions relatives a la llengua:

L’adjudicatari ha d’emprar el català en les seves relacions amb l’Administració derivades de l’execució del contracte.

El nom dels articles que seran dispensats per les màquines expenedores hauran d’estar retolats en català.

L’adjudicatari assumeix l’obligació de destinar a l’execució del contracte els mitjans i personal que resultin adients per assegurar que es podran realitzar les prestacions objecte del contracte en català.

Per altra banda, s’hauran de lliurar en català tots els documents resultants de la realització dels treballs objecte del contracte.

En tot cas, l’empresa concessionària queda subjecta en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.

M. Penalitats

Les infraccions contractuals es qualificaran lleus, greus o molt greus, segons les circumstàncies concurrents i, específicament, atenent al menor o major perjudici que amb elles es causi al funcionament del servei o al públic en general.

Es consideraran infraccions molt greus les següents:

a) L'incompliment reiterat de les condicions de prestació dels serveis establerts en el present plec, en l'oferta del adjudicatari i la resta de normativa aplicable, que produeixin conseqüències perjudicials greus en la prestació del servei.

b) Cedir, subarrendar o traspassar la totalitat o part dels serveis objecte del contracte, sota qualsevol modalitat o títol, sense prèvia autorització expressa del Servei d’Acció Transversal i Serveis Interns.

c) Les interrupcions o suspensions en la prestació del servei, llevat quan concorrin circumstàncies degudament acreditades de força major o les previstes en aquest plec, o tot i concorrent, si no es compleix la resta que preveu la Llei o en el Plec.

d) L'incompliment reiterat de les ordres del Servei d’Acció Transversal i Serveis Interns per a la prestació dels serveis que siguin procedents d'acord amb el contingut del present informe, el plec de condicions tècniques i econòmiques i la normativa vigent, així com les normes de seguretat vigents.

e) La inobservança de normes, disposicions o resolucions administratives emanades de les autoritats competents en cada matèria.

f) La reiteració de dues o més infraccions greus en el període de sis mesos.

Es consideraran infraccions greus:

a) L'incompliment de les condicions de prestació del servei establertes en el present plec, en el contracte i la resta de normativa aplicable, llevat que tinguessin el caràcter de molt greu de conformitat amb el que preveu l'apartat anterior.

b) Falta de la qualitat oferta en els productes subministrats.

c) Mal estat o mal funcionament de les màquines que no s’esmeni en els terminis i condicions que estableix la clàusula 5.1 del Plec de Prescripcions Tècniques

d) Venda de productes amb la data de caducitat o de consum preferent sobrepassada.

e) Manca de reposició dels productes en el termini indicat a la clàusula 5.1 del Plec de Prescripcions Tècniques.

f) Falta de neteja, conservació, manteniment i higiene de les màquines.

g) L'obstrucció per l'adjudicatari del control i fiscalització que ha d’exercir el Servei d’Acció Transversal i Serveis Interns, quan no sigui qualificada de molt greu.

h) La reiteració de dues o més faltes lleus en el període de sis mesos.

Es consideraran infraccions lleus:

Totes les altres faltes no qualificades com a greus o molt greus i que suposin incompliment de les condicions estipulades en el present plec i en el de condicions tècniques i econòmiques i la resta de normativa aplicable.

Els incompliments indicats anteriorment poden donar lloc a la imposició de les següents penalitats:
a) Les infraccions lleus es sancionaran amb un 2% de l’import de facturació del mes pertinent en el que s’hagi comès la/les infracció i/o infraccions en qüestió, amb caràcter retroactiu.

b) Les infraccions greus es sancionaran amb un 3% de l’import de facturació del mes pertinent en el que s’hagi comès la/les infracció i/o infraccions en qüestió, amb caràcter retroactiu.

c) Les faltes molt greus es sancionaran amb un 5% de l’import de facturació del mes pertinent en el que s’hagi comès la/les infracció i/o infraccions en qüestió, amb caràcter retroactiu.

L’acumulació de sancions superior al 10% del import anual del contracte serà causa directa de rescissió.

N. Modificació del contracte prevista

No es preveuen modificacions contractuals

O. Cessió del contracte
							
D’acord amb el que estableix l’article 214.1, segon paràgraf, de la LCSP per a aquest expedient es contempla que els drets i obligacions dimanants del contracte podran ser cedits pel contractista a un tercer.

Per tal que el contractista pugui cedir els seus drets i obligacions a tercers s’han de complir els següents requisits:

a) Que l’òrgan de contractació autoritzi, de forma prèvia i expressa, la cessió
b) Que el cedent hagi executat, com a mínim, un 20% de l’import del contracte.
c) Que el cessionari tingui capacitat per contractar amb l’Administració i la solvència que resulti exigible en funció de la fase d’execució del contracte i no estar incurs en una causa de prohibició de contractar.
d) Que la cessió es formalitzi entre l’adjudicatari i el cessionari en escriptura pública.

P. Subcontractació

D’acord amb l’article 296 LCSP, la subcontractació únicament podrà recaure sobre prestacions accessòries, resultant d’aplicació la regulació establerta en els articles 215, 216 i 217 LSCP.

Les condicions de subcontractació per a les possibles prestacions parcials es recullen en l’annex 4.  
És obligatori indicar en l’oferta la part del contracte que tingui previst subcontractar, assenyalant el seu import i el nom o el perfil empresarial, d’acord amb la definició de les condicions de solvència professional o tècnica dels subcontractistes als quals es vagi a encomanar la seva realització.

Q. Revisió de preus

D’acord amb l’estudi de viabilitat econòmica del contracte, i atès que el període de recuperació de les inversions del contracte és igual o superior a 5 anys, és procedent la revisió periòdica i predeterminada dels preus esmentats, transcorreguts 2 anys des de la formalització del contacte i executat almenys el 20% del seu import.

En aquest sentit, l’estudi de viabilitat va preveure que l’activitat del Sector creix per efecte preu a un 2,5%, atès que les despeses d’explotació també s’incrementen en un 2,5%. En base al que estableix l’article 9.2 de Revisió Periòdica de preus en els contractes del sector públic del Reial Decret 55/2017, de 3 de febrer, pel qual es desplega la llei 2/2015, de 30 de març, de desindexació de l’economia espanyola, l’increment de l’ingrés mig per accés es calcula en un 2,5%.

En correlació amb l’exposat, es necessita instrumentar una revisió periòdica i predeterminada dels preus i definir una fórmula polinòmica objectiva i proporcional.

De cara a l’elecció dels costos que han de ser objecte de revisió, i en compliment del contemplat al RD 55/2017 és necessari que aquests compleixin el següent:

· S’ha de prendre l’estructura de costos que una empresa eficient i bé gestionada hauria hagut de suportar per la prestació del Servei, amb el nivell mínim de qualitat exigible en base als Plecs que regiran el contracte de concessió de serveis.
· S’ha de justificar el caràcter recurrent de la variació dels diferents components de costos a considerar en la fórmula de revisió de preus
· Han de ser costos indispensables per a la realització de l’activitat, entenent que un cost és indispensable quan no és possible la correcta realització de l’activitat ni el ple compliment de les obligacions normatives o contractuals sense incórrer en dit cost.
· Hauran de ser costos significatius, entenent com a tal aquells que representen almenys un 1% del valor íntegre de l’activitat.
· Únicament es poden incloure costos que no estiguin sotmesos al control de l’operador econòmic.
· Es pot incloure el cost de la mà d’obra, sempre i quan sigui significatiu i amb el límit establert a l’article 5 del RD 55/2017.
· No es podran incloure costos financers, amortitzacions, despeses generals o d’estructura ni benefici industrial.

En referència a l’estructura de costos, es prenen els costos calculats a l’estudi de viabilitat i computables als efectes de la revisió de preus, indicant als efectes oportuns si resulten conceptes amb preu revisable o fix, amb detall com segueix:

	Concepte de cost
	Despesa prevista
	Ponderació cost
	Revisable
	Fix

	Despeses d’aprovisionament
	43.021,00€
	45,30%
	X
	

	Despeses de personal
	10.225,00€
	10,77%
	X
	

	Altres despeses operatives revisables

a) Despeses arrendaments

b) Despeses reparacions i manteniment

c) Despeses	serveis professionals independents

d) Despeses subministraments
	

1.953,00€


6.120,00€


950,00€


500,00€
	

10,03%
	

X
	

	Altres despeses operatives no revisables

a) Despeses	generals d’estructura (assegurances, Serveis Generals...)

b) Amortització	anual (maquinària)

c) Despeses financeres


d) Benefici	abans d’impostos (EBT)
	


3.138,00€




15.700,00€


4.933,00€


8.430
	







33,91%
	
	





X

	TOTAL DESPESES
	94.971,15€
	100,00%




Les despeses tingudes en compte per a la revisió de preus, suposen totes elles costos significatius, indispensables per a la prestació del Servei, no subjectes a control de l’operador econòmic, i la seva variació presenta un caràcter recurrent.

Justificació dels costos revisables dins l’estructura de costos

Tal i com s’ha indicat a l’apartat anterior, els costos a incorporar per determinar la fórmula de revisió de preus, complint amb els requeriments del RD 55/2017, de 3 de febrer, pel qual es desenvolupa la Llei 2/2015, de 30 de març, de desindexació de l’economia espanyola, es correspon amb els costos d’aprovisionament, despeses de personal i altres despeses operatives (despeses d’arrendament, despeses de reparació i manteniment, despeses de serveis professionals independents i despeses de subministraments), els quals es justifiquen de manera individualitzada en els següents epígrafs.

Índex de revisió de preus

Una vegada seleccionats els costos que seran inclosos en la fórmula de revisió de preus i complit el tràmit exigit pel RD 55/2017 en relació amb l’estructura de costos, es fa necessari escollir per a cada un d’ells un preu individual o índex específic de preus.

Com a revisió exigibles, marcats pel RD 55/2017, els índexs escollits han de complir les  següents condicions:

· Han de caracteritzar-se per ser els que, amb la major desagregació possible de entre els disponibles, millor reflecteixin l’evolució del cost susceptible de revisió.
· En la mesura del possible ser específics per a cada cost i no incorporar elements aliens al mateix.
· Han d’estar disponibles al públic.
· No han de ser modificables de forma unilateral pel operador o, en aquest cas, pel concessionari.
· En el cas de la mà d’obra, s’imposa com a límit superior de revisió l’increment experimentat per la retribució del personal al servei del sector públic, conforme a les Lleis de Pressupostos Generals de l’Estat.

Sota aquestes premisses, els índexs de revisió triats per a la revisió de preus en el contracte de concessió son els següents:

a) Per a la despesa d’aprovisionament: es proposa la variació a nivell estatal de l’índex nacional de la subclasse 011 i 012 (Aliments i begudes no alcohòliques, respectivament), o si escau, el que el substitueixi, publicat per l’Institut Nacional d’Estadística.

b) Per als costos de personal: Es proposa com a índex de revisió per els costos de personal la mitja de la variació salarial que hagi sofert el conveni col·lectiu d’aplicació. Atès que no existeix cap conveni propi de venda automàtica en cap àmbit territorial, el Conveni que pot resultar d’aplicació al cas concret seria el següent: RESOLUCIÓ EMT/638/2023, de 18 de febrer, per la qual es disposa la inscripció i la publicació del III Conveni col·lectiu de treball de supermercats i autoserveis d’alimentació de Catalunya (codi de conveni núm. 79002935012011).

c) Despeses operatives revisables(arrendaments, reparacions i manteniments, serveis professionals independents i subministraments): Es proposa la variació anual a nivell estatal dels índexs generals de Preus de Consum (IPC) publicat per l’Institut Nacional d’Estadística.

Per a tot el conjunt de índexs de revisió, es prendran com a referència les dades dels darrers 12 mesos a comptar des de la data en la que s’efectuï la corresponent revisió .

Fórmula de revisió de preus

Els preus del contracte seran revisats amb caràcter anual, a partir del segon any des de formalització del contracte, mitjançant una fórmula confeccionada en base a l’estructura de costos de empresa adjudicaria i els indicadors previstos a la fórmula.

	Costos d’execució del Servei
	Altres	costos	operatius revisables (C)
	Costos	no revisables (D)

	Costos de personal (A)
	Costos	d’aprovisionaments (B)
	Arrendaments

Despeses	reparacions	i manteniments

Despeses	serveis professionals independents

Despeses subministraments
	Despeses generals d’estructura (assegurances, Serveis Generals...)

Amortització anual (maquinària)

Despeses financeres


Benefici	abans d’impostos (EBT)

	10,77%
	45,30%
	10,03%
	33,91%



Fins al desè any del contracte (inclòs) el preu del contracte serà objecte de revisió per a tots els costos revisables. A partir de la primera revisió, el contracte serà revisable anualment, sempre d’acord amb el previst a l’article 103 de la LCSP i es prendran com a referència els indicadors de referència dels darrers 12 mesos respecte a la data en la que es produeixi la revisió de preus en qüestió.

La fórmula de revisió del preu del contracte serà, per tant, la següent: 
Fins al desè any (inclòs) : Kt= (Ax∆A) + (Bx∆B) + (Cx∆C) + D

Kt= (0,1077 x (Ai/Ao)) + (0,4530 x (Bi/Bo)) + (0,1003 x (Ci/Co) + 0,3391

On:

Kt = Coeficient de revisió del preu d’adjudicació de cada lot per el moment d’execució t.
A= % de despesa de personal
B= % de despesa aprovisionaments
C= % de despesa altres costos operatius revisables D= % de costos no revisables
∆A= Increment en el període objecte de revisió dels costos laborals, d’acord amb l’increment que hagi sofert el conveni d’aplicació.

ΔB = Increment en el període objecte de revisió dels costos d’aprovisionaments d’acord a l’increment que hagi sofert el preu, conforme a la variació a nivell estatal de l’índex nacional de la subclasse 011 i 012 (Aliments i begudes no alcohòliques, respectivament), o si escau el que el substitueixi, publicat per l’Institut Nacional d’Estadística.
ΔC = Increment en el període objecte de revisió dels altres costos operatius, d’acord a l’increment que hagi sofert el preu, conforme a la variació a nivell estatal general de l’Índex de Preus de Consum (IPC), publicat per l’Institut Nacional d’Estadística.

Una vegada establerta l’estructura de costos, els percentatges corresponents al pes de cada element de cost, s’han de traslladar com a paràmetres fixes a la fórmula de revisió de preus, i que les variacions del resultat del paràmetre Kt vindran donades per les variacions dels preus o dels índexs establerts per cada element respecte al valor del mateix paràmetre al moment 0.

Sense perjudici de la potestat de la unitat responsable per exercir d’ofici la revisió de preus, serà responsabilitat del contractista elaborar la proposta de revisió segons el següent procediment:

· Un cop publicats oficialment les dades de variació internaual del preu dels elements anteriorment referenciats i la mitja de la variació salarial que hagi sofert el conveni col·lectiu d’aplicació corresponents al personal per a l’any a revisar, el concessionari presentarà obligatòriament en el termini màxim de dos mesos, un estudi econòmic justificatiu de la proposta de revisió a aplicar. Si passats dos mesos des de la publicació de les dades oficials el concessionari no hagués presentat l’estudi econòmic amb la proposta de revisió, el dret de revisió al seu favor prescriurà.

· En el termini màxim d’un mes comptat a partir de la presentació de l’estudi justificatiu, la unitat responsable aprovarà o denegarà la proposta de revisió plantejada per l’empresa.

Els estudis econòmics justificatius de l’empresa adjudicatària haurà de desglossar de manera clara l’import revisable en funció de l’evolució dels preus dels elements indicats en aquest apartat segons l’evolució del preu.

R. Termini de garantia 

No s’estableix

S. Responsable del contracte

La direcció, coordinació i supervisió de les tasques objecte del contracte es duran a terme per part del Servei d’Acció Transversal i Serveis Interns.

La persona responsable del contracte és el/la cap del Servei d’Acció Transversal i Serveis Interns, el/la qual portarà a terme les funcions següents:  

· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
· Adoptar la proposta sobre la imposició de penalitats.
· Emetre un informe on determini si el retard en l’execució és produït per motius imputables al contractista 
· Coordinar els diferents agents implicats en el contracte.
· Adoptar les decisions i dictar les instruccions necessàries per a la correcta realització de la prestació pactada.
· Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència als diferents aspectes de l’execució del contracte. Concretament consignarà en aquest informe el nivell de compliment efectiu de les clàusules lingüístiques. 

T. Import màxim de les despeses de publicitat que han d’abonar l’empresa o les empreses adjudicatàries

En aquest expedient no es preveu cap despesa en concepte de publicitat
U. Programa de treball

No

V. Abonaments del cànon

L’empresa proposada com a adjudicatària abonarà, si escau, mitjançant pagaments fraccionats en dos terminis l’import del cànon anual per cadascun dels anys de vigència  del contracte.

D’acord amb l’exposat, i atès que la vigència del contracte es preveu que s’iniciï en el segon semestre de l’any 2024, es determina que el pagament, que en el seu cas, correspongui en concepte de cànon per cadascuna de les anualitats previstes d’execució es fraccioni en dos períodes:

· Primer pagament del cànon anual: als 6 mesos d’execució del contracte, previsiblement al desembre d’aquella anualitat, per un import corresponent al 50% del cànon a satisfer (sempre que l’empresa hagi ofert com a millora el pagament d’un cànon).

· Segon pagament del cànon anual: als 12 mesos d’execució del contracte, prèviament a l’expedició del certificat d’execució del contracte, per un import corresponent al 50% restant del cànon a satisfer.

L’inici per comptabilitzar el primer pagament de cada màquina coincidirà amb l’inici de la posada en marxa d’aquesta. El pagament del cànon es farà per la totalitat de 12 mesos d’execució del servei independentment que aquesta comptabilització s’imputi en diferents anualitats.

[image: economia_bn_h3]

[bookmark: _Toc21500319]I. DISPOSICIONS GENERALS

[bookmark: _Toc21500320]Primera. Objecte del contracte 

1.1 L’objecte del contracte és la prestació dels serveis que es descriuen en l’apartat A del quadre de característiques.

1.2 Els lots en què es divideix l’objecte del contracte s’identifiquen en l’apartat A del quadre de característiques. 

1.3 L’expressió de la codificació corresponent a la nomenclatura del Vocabulari Comú de Contractes (CPV) és la que consta en l’apartat A del quadre de característiques.

[bookmark: _Toc21500321]Segona. Necessitats administratives que cal satisfer i idoneïtat del contracte

Les necessitats administratives a satisfer són les que s’identifiquen a l’ìnforme justificatiu de la licitació i al plec de prescripcions tècniques.

[bookmark: _Toc21500322]Tercera. Dades econòmiques del contracte i existència de crèdit 

3.1 El sistema per a la determinació del preu del contracte és el que s’indica en l’apartat B.1 del quadre de característiques.

3.2 El valor estimat del contracte i el mètode aplicat per al seu càlcul són els que s’assenyalenen l’apartat B.2 del quadre de característiques.

3.3 El pressupost base de licitació és el que s’assenyala en l’apartat B.3 del quadre de característiques. Aquest és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden ofertar les empreses que concorrin a la licitació d’aquest contracte.

3.4 No hi ha pressupost base de licitació del contracte.

3.5 En cas que hi hagi algun pagament associat a aquest contracte es consignarà la partida pressupostària a l’apartat C.1 del quadre de característiques.

[bookmark: _Toc21500323]Quarta. Termini de durada del contracte

El termini de durada del contracte és el que s’estableix en l’apartat D.1 del quadre de característiques. El termini total i els terminis parcials són els que es fixen en el programa de treball que s’aprovi, si s’escau. Tots aquests terminis comencen a comptar des del dia que s’estipuli en el contracte. 

El contracte es podrà prorrogar si així s’ha previst en  l’apartat D.2 del quadre de característiques. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que la preavisi amb, almenys, dos mesos d’antelació a l’acabament del termini de durada del contracte. La pròrroga no es produirà, en cap cas, per acord tàcit de les parts.

[bookmark: _Toc21500324]Cinquena. Règim jurídic del contracte

5.1 El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.  

b) Decret Llei 3/2016, de 31 de maig, de mesures urgents en matèria de contractació pública.

c) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009). 

d) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).

e) Reial Decret Llei 14/2019, de 31 d’octubre, pel qual s’adopten mesures urgents per raons de seguretat pública en matèria d’administració digital, contractació del sector públic i telecomunicacions.
Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.

Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

5.2 El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir‑les.

[bookmark: _Toc21500325]Sisena. Admissió de variants 

S’admetran variants quan així consti en l’apartat E del quadre de característiques, amb els requisits mínims, en les modalitats i amb les característiques que s’hi preveuen

[bookmark: _Toc21500326]Setena. Tramitació de l’expedient i procediment d’adjudicació

La forma de tramitació de l’expedient i el procediment d’adjudicació del contracte són els establerts en l’apartat F.1 i F.2 del quadre de característiques respectivament. 

[bookmark: _Toc21500327]Vuitena. Mitjans de comunicació electrònics  

8.1 D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

8.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC o en la declaració responsable, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya. 

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

8.3 D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:
https://contractaciopublica.gencat.cat/perfil/eco

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit.

8.4 Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”. 

Tal com estableix l’article 22 d’aquesta mateix Reglament, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre.

Llista: https://ec.europa.eu/information_society/policy/esignature/trusted-list/tl-mp.xmlhttps://ec.europa.eu/information_society/policy/esignature/trusted-list/tl-mp.xml

Eina de consulta: http://tlbrowser.tsl.website/tools/

[bookmark: _Toc21500328]Novena. Aptitud per contractar

9.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

· Tenir personalitat jurídica i plena capacitat d’obrar, d’acord amb el que preveu l’article 65 de la LCSP; 

· No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP; 

· Acreditar la solvència requerida, en els termes establerts en la clàusula desena d’aquest plec; 

· Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte; i

· A més, quan, per així determinar-ho la normativa aplicable, se li requereixin a l’empresa contractista determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores.

Així mateix,  les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals. 

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

9.2 La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada –de valor estimat igual o superior a  5.538.000 euros– o, en cas contrari, l’informe de reciprocitat al que fa referència l’article 80 de la LCSP.

9.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

9.4 La durada de la UTE ha de coincidir, almenys, amb la del contracte fins a la seva extinció.

9.5 Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”. 

9.6 Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

[bookmark: _Toc21500329]Desena. Solvència de les empreses licitadores

10.1 Les empreses han d’acreditar que compleixen els requisits mínims de solvència que es detallen en l’apartat G.1 del quadre de característiques, bé a través dels mitjans d’acreditació que es relacionen en aquest mateix apartat G.1 del quadre de característiques, o bé alternativament mitjançant la classificació equivalent a aquesta solvència, que s’assenyala en l’apartat G.2 del mateix quadre de característiques. Quan aquests mitjans superin els mínims fixats als articles 87.3 i 90.2 de la LCSP, estaran justificats a l’expedient a través de l’informe corresponent.

A les empreses que, per una raó vàlida, no estiguin en condicions de presentar les referències sol·licitades en l’apartat G del quadre de característiques per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat. 

10.2 Les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat G.3 del quadre de característiques. 

10.3 Les empreses licitadores poden recórrer per a l’execució del contracte a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera i tècnica i professional, sempre que aquestes entitats no estiguin incurses en prohibició de contractar i que les empreses licitadores demostrin que durant tota la durada de l’execució del contracte disposaran efectivament dels recursos necessaris mitjançant la presentació a tal efecte del compromís per escrit de les entitats esmentades.

No obstant això, respecte als criteris relatius als títols d'estudis i professionals i a l'experiència professional, les empreses només poden recórrer a les capacitats d'altres entitats si aquestes presten els serveis per als quals són necessàries les capacitats esmentades. 

En les mateixes condicions, les UTE poden recórrer a les capacitats dels participants en la unió o d'altres entitats.

Si una empresa recorre a les capacitats d'altres entitats respecte als requisits de solvència econòmica i financera, es podrà exigir formes de responsabilitat conjunta entre l’empresa i les entitats esmentades en l’execució del contracte, fins i tot que siguin responsables solidàriament.

Així mateix es pot exigir que determinades parts o treballs, en atenció a la seva especial naturalesa, siguin executades directament per la mateixa empresa licitadora o, en el cas d'una oferta presentada per una UTE, per un participant d’aquesta, havent d’indicar també els treballs als que es refereixi)

10.4 Els certificats comunitaris d’empresaris autoritzats per contractar als que fa referència l’article 97 de la LCSP constitueixen una presumpció d’aptitud en relació als requisits de selecció qualitativa que figurin en aquests.

10.5 En les UTE, totes les empreses que en formen part han d’acreditar la seva solvència, en els termes indicats en l’apartat G.1 del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants. 

[bookmark: _Toc21500330]II. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE

[bookmark: _Toc21500331]Onzena. Presentació de documentació i de proposicions
11.1 Les empreses poden presentar oferta al nombre de lots que s’indica en l’apartat A del quadre de característiques.

11.2 Les empreses licitadores han de presentar la documentació que conformi les seves ofertes en els sobres i en la forma indicats en l’apartat F.3 del quadre de característiques en el termini màxim que s’assenyala en l’anunci de licitació. mitjançant l’aplicació de “Sobre Digital” accessible a l’espai virtual d’aquesta licitació, a l’adreça web següent: https://contractaciopublica.gencat.cat/perfil/eco

Des d’aquesta adreça, s’ha d’accedir a l’anunci concret d’aquesta licitació i entrar a “Presentar oferta via Sobre Digital” dins l’espai “e-licita”, el qual accedeix a l’espai web que permet a les empreses licitadores la preparació i presentació d’ofertes, mitjançant l’eina web de Sobre Digital, seguint els passos següents:

En primer lloc, les empreses licitadores han d’omplir un formulari per donar-se d’alta a l’eina web del Sobre Digital i, a continuació, rebran un missatge d’activació al/s correu/s electrònic/s indicat/s  en aquest formulari d’alta.

Les adreces electròniques que les empreses licitadores indiquin en el formulari d’inscricpió de l’eina de Sobre Digital, que seran les empreades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el seu DEUC o en la declaració responsable per a rebre els avisos de notificacions i comunicacions mitjançant l’e-NOTUM, d’acord amb l’apartat 11.10 d’aquesta clàusula. 

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta. 

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. 

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat[footnoteRef:2] que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes. [2: 
] 


Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del primer sobre xifrat. 

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui dexifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa. 

En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

Podeu trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent:
https://contractaciopublica.gencat.cat/ecofin_sobre/AppJava/views/ajuda/empreses/index.xhtml

11.3 D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada. 

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produïr cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’emprempta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

11.4 Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests. 

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.
 
Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’emprempta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremptes electròniques i, per tant, de poder garantir la no modificació de les ofertes un cop finalitzat el termini de presentació.

Les empreses licitadores poden presentar, en suport físic electrònic, una còpia de seguretat dels documents electrònics presentats.

11.5 Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent:
https://contractaciopublica.gencat.cat/ecofin_sobre/AppJava/views/ajuda/empreses/index.xhtml

11.6 D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

11.7 Les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys 6 dies abans de què finalitzi el termini fixat per a la presentació d’ofertes, sempre que l'haguin demanat almenys 10 dies abans del transcurs del termini de presentació de les proposicions.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan https://contractaciopublica.gencat.cat/perfil/eco

Les respostes a les sol.licituds d’aclariments fetes a través dels mitjans establerts i de les quals pugui quedar constància escrita tindran caràcter vinculant.

11.8 Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el  Registre oficial de licitadors i empreses classificades del sector públic,  o les llistes oficials d’operadors econòmics d’un Estat membre de la Unió Europea.

11.9 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.

11.10 Contingut dels sobres

El nombre de sobres a presentar en la licitació varia en funció del procediment i com s’han formulat els criteris de valoració i està indicat en l’apartat F.3 del quadre de característiques. 

· CONTINGUT DEL SOBRE A (DOCUMENTACIÓ GENERAL)

Les empreses licitadores han de presentar el Document europeu únic de contractació (DEUC), el qual s’adjunta com a annex a aquest plec, mitjançant el qual declaren el següent: 

· Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC;
· Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;
· Que no està incursa en prohibició de contractar;
· Que compleix amb la resta de requisits que s’estableixen en aquest plec i que es poden acreditar mitjançant el DEUC.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC. Concretament haurà d’emplenar en la part III, Secció D la informació relativa als subcontractistes i, a més, han de facilitar la informació prevista en les seccions A i B de la part II (informació sobre l’operador econòmic i els seus representants) i en la part III (informació relativa als motius d’exclusió) del DEUC respecte de cadascuna de les empreses que es té previst subcontractar. Tanmateix les empreses licitadores que tinguin previst subcontractar, a més d’haver de facilitar la informació prevista en les parts del DEUC esmentades per cadascuna de les empreses subcontractistes, també han de facilitar en aquest moment la informació que requereix la part IV del DEUC relativa als criteris de selecció.

Així mateix s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar. 

En cas que l’empresa licitadora desconegui en el moment de la licitació l’empresa que subcontractarà, en previsió de l’article 215.2b) LCSP l'empresa licitadora podrà, en cas de resultar adjudicatària i amb anterioritat a l'inici de l'execució del contracte, comunicar a l'Administració les empreses que subcontractaria i haurà de presentar la documentació corresponent de les empreses subcontractistes.

En cas que l’objecte del contracte es divideix en lots i s’exigeixen requisits de solvència diferents per a cada lot, les empreses licitadores han d’emplenar un DEUC per a cada lot o grup de lots al que s’apliquin els mateixos requisits de solvència

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, regulat en el Decret 107/2005, de 31 de maig, i gestionat per la Secretaria Tècnica de la Junta Consultiva de Contractació Administrativa (Gran via de les Corts Catalanes, 635, 08010-Barcelona, telf 935 528 090; http://www.gencat.cat/economia/jcca), o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents. 

L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació. 

Tanmateix, l’òrgan de contractació o, si s’escau, la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

D’acord amb l’article 71.1, lletra d) de la LCSP, l’acreditació del compliment de la quota de reserva de llocs de treball i de l’obligació de disposar d’un pla d’igualtat s’ha de fer mitjançant la presentació del DEUC.

b) Declaració de submissió als jutjats i tribunals espanyols

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. 

c) Compromís d’adscripció de mitjans materials i/o personals

Declaració de l’empresa de comprometre’s a adscriure a l’execució del contracte determinats mitjans materials i/o personals, quan així es requereixi.

d) Altra documentació

Qualsevol altra documentació que s’exigeixi en l’apartat J del quadre de característiques. 

e) Garantia provisional

Resguard acreditatiu de la constitució de la garantia provisional quan s’estableixi en l’apartat K.1 del quadre de característiques i per l’import que es determini.

La garantia provisional es pot constituir:

- En efectiu o en valors de deute públic, amb subjecció en cada cas, a les condicions reglamentàriament establertes, i d’acord amb els requisits disposats en l’article 55 del RGLCAP i als models que figuren en els annexos III i IV de la mateixa norma. 

L’efectiu s’ha de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials. Els certificats d’immobilització dels valors anotats s’han de presentar davant l’òrgan de contractació. 

- Mitjançant aval presentat davant l’òrgan de contractació, en la forma i condicions reglamentàries, i  sense dipositar-lo a la Caixa General de Dipòsits,  prestat per qualsevol banc, caixa d’estalvis, cooperatives de crèdit, establiment financer de crèdit o societats de garantia recíproca autoritzats per operar a Espanya, amb estricte compliment del que disposen els articles 56 i 58 i l’annex V del RGLCAP.

- Per contracte d’assegurança de caució celebrat d’acord amb els requisits dels articles 57, 58 i annex VI del RGLCAP, i subscrit amb una entitat asseguradora autoritzada per operar en el ram de caució. El certificat del contracte s’ha de lliurar a l’òrgan de contractació.

En el cas d’unions temporals d’empreses, les garanties provisionals es poden constituir per una o vàries de les empreses participants, sempre que en conjunt s’arribi a la quantia requerida i cobreixi solidàriament a totes les empreses integrants de la unió temporal.

La garantia provisional s’extingeix automàticament i s’ha de retornar a les empreses licitadores immediatament després de la perfecció del contracte. En tot cas, la garantia provisional s’ha de tornar a l’empresa licitadora seleccionada com a adjudicatària quan hagi constituït la garantia definitiva, si bé aquesta pot aplicar l’import de la garantia provisional a la definitiva o procedir a constituir una garantia definitiva ex novo. 

· CONTINGUT DEL SOBRE B I, SI S’ESCAU, DEL SOBRE C 

Si s’ha establert el preu o un criteri basat en la rendibilitat, com el cost del cicle de vida, com a únic criteri d’adjudicació, les empreses licitadores han d’incloure en el sobre B la seva proposició econòmica.

Si s’han establert diversos criteris d’adjudicació que responen tots ells a una mateixa tipologia de valoració, és a dir, tots sotmesos a judici de valor o tots quantificables de forma automàtica, les empreses licitadores han d’incloure en el sobre B tota la documentació que conforma la seva oferta.

Si s’han establert tant criteris d’adjudicació avaluables en funció d’un judici de valor, com criteris quantificables de forma automàtica, les empreses licitadores han d’incloure en el sobre B tota la documentació relacionada amb els criteris d’adjudicació sotmesos a judici de valor i en el sobre C la documentació relativa als criteris quantificables de forma automàtica. 

En aquest cas, la inclusió en el Sobre B de l’oferta econòmica, així com de qualsevol informació de l’oferta de caràcter rellevant avaluable de forma automàtica i que, per tant, s’ha d’incloure en el sobre C, comportarà l’exclusió de l’empresa licitadora, quan es vulneri el secret de les ofertes o el deure de no tenir coneixement del contingut de la documentació relativa als criteris de valoració objectiva abans de la relativa als criteris de valoració subjectiva.

b) La proposició econòmica s’ha de formular, si escau, conforme al model que s’adjunta com a annex 1 a aquest plec i com a plantilla al sobre A d’aquesta licitació inclòs en l’eina de Sobre Digital, i les proposicions corresponents a altres criteris d’adjudicació, si s’escau, als continguts assenyalats en les plantilles i annexos d’aquest plec corresponents.

No s’acceptaran les proposicions econòmiques que tinguin omissions, errades o esmenes que no permetin conèixer clarament allò que es considera fonamental per valorar-les. 

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’enten signada la totalitat de l’oferta, atès que aquest document conté les empremptes electròniques de tots els documents que la composen. 

D’acord amb la Disposició addicional primera del Decret Llei 3/2016, de 31 de maig, és suficient l'ús d’aquesta signatura electrònica en els termes previstos en el Reglament 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. 

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC.

c) Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

L’eina de Sobre Digital permet, en el moment de configuració dels sobres, seleccionar respecte de cada document si es permet a les empreses assenyalar que pot contenir informació confidencial i especificar quina informació designen com a  tal.
 
Els documents i les dades presentades per les empreses licitadores en el sobre B i, si s’escau, en el sobre C, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC.

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

d) Tal com s’ha assenyalat en l’apartat 4 d’aquesta clàusula, les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremptes digitals– que els aportats en l’oferta mitjançant l’eina de Sobre Digital.

12.1 La Mesa de contractació està integrada pels membres que s’indiquen en l’apartat H.2 del quadre de característiques.

12.2 La Mesa de contractació, qualificarà la documentació continguda en el Sobre Únic/ Sobre A i, en cas  d’observar defectes esmenables, ho comunicarà a les empreses licitadores afectades perquè els esmenin en el termini de tres dies. 

Una vegada esmenats, si s’escau, els defectes en la documentació continguda en el Sobre Únic / Sobre A, la mesa l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.

Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant. 

Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

12.3 Els actes d’exclusió adoptats per la Mesa en relació amb l’obertura del sobre A seran susceptibles d’impugnació en els termes establerts a la clàusula trenta-novena.

En cas que es requereixi un comitè d’experts s’indicarà en l’apartat H.3 del quadre de característiques. El comitè efectuarà la valoració dels criteris d’adjudicació que depenen d’un judici de valor, als quals es refereix la clàusula següent.

14.1 Criteris d’adjudicació del contracte

Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’apartat H.1 del quadre de característiques.

14.2 Pràctica de la valoració de les ofertes

Si s’han establert criteris d’adjudicació avaluables en funció d’un judici de valor conjuntament amb criteris quantificables de forma automàtica, d’acord amb l’informe de la Direcció General de Contractació Pública, de 12 d’abril de 2018, no es considera necessària l’obertura en acte públic dels sobres que continguin les proposicions que es valorin mitjançant un judici de valor sempre que es donin les condicions següents:

· Que la licitació sigui electrònica, amb les garanties que estableix la LCSP. 
· En cas que no es pugui tramitar electrònicament, que la mesa de contractació acrediti que els sobres corresponents a la valoració per judici de valor s’han obert amb posterioritat a l’acabament del termini de presentació i que les proposicions s’han valorat i puntuat abans de l’obertura de l’oferta econòmica.

· En qualsevol cas, quan les proposicions i la seva valoració es facin públiques als licitadors abans de l’obertura de les ofertes econòmiques.

Posteriorment, si en el procediment seguit es preveu la presentació de sobre C, es celebrarà un acte públic en el qual s’obriran els sobres C presentats per les empreses.

En tot cas, en aplicació de l’establert a l’article 157.3 de la LCSP, l’apertura de les proposicions haurà d’efectuar-se en el termini màxim de vint dies comptats des de la data de finalització del termini per presentar les mateixes.

Si la proposició es contingués en més d’un sobre o arxiu electrònic, de tal forma que aquests han d’obrir-se en diversos sobres independents, el termini anterior s’entendrà complert quan s’hagi obert, dins del mateix, el primer dels sobres o arxius electrònics que composen la proposició. 

Un cop acabada l’obertura dels sobres, les empreses licitadores presents poden fer constar davant de la Mesa totes les observacions que considerin necessàries, les quals hauran de quedar reflectides en l’acta. 

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal,  no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals.

D’acord amb l’article 63.3.e) de la LCSP, s’han de publicar en el perfil de contractant de l’òrgan de contractació totes les actes de la mesa de contractació relatives al procediment d’adjudicació, així com l’informe de valoració dels criteris d’adjudicació quantificables mitjançant un judici de valor de cadascuna de les ofertes.

També l’article 159, apartat 1.5, de la Llei 5/2017, de mesures, preveu que els òrgans de contractació han de publicar íntegrament els informes de valoració de les proposicions a la Plataforma de serveis de contractació pública, llevat de la informació declarada confidencial.

Els actes d’exclusió de les empreses licitadores adoptats en relació amb l’obertura dels sobres B i, si s’escau, C, seran susceptibles d’impugnació en els termes establerts en la clàusula  trenta-novena.

14.3 En casos d’empat en les puntuacions obtingudes per les ofertes de les empreses licitadores, tindrà preferència en l’adjudicació del contracte els criteris successius següents: 

· La proposició presentada per aquelles empreses que, al venciment del termini de presentació d’ofertes, tinguin en la seva plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte l’empresa licitadora que disposi del percentatge més alt de treballadors fixos amb discapacitat en la seva plantilla.

· La proposició presentada per les empreses d’inserció que regula la Llei 44/2007, de 13 de desembre, per a la regulació del règim de les empreses d’inserció, que compleixin els requisits que estableix aquesta normativa per tenir dita consideració.

· La proposició presentada per empreses que, al venciment del termini de presentació d’ofertes, incloguin mesures de caràcter social i laboral que afavoreixin la igualtat d’oportunitats entre dones i homes.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat.

14.4 Subhasta electrònica

Es podrà utilitzar la subhasta electrònica per a la presentació de millores en els preus o de nous valors relatius a determinats elements de les ofertes que siguin susceptibles de ser expressats en xifres o percentatges, que la millorin en el seu conjunt.

La subhasta electrònica es contempla com a possibilitat sempre que les especificacions del contracte s’hagin establert de forma precisa i les prestacions que constitueixen el seu objecte no tinguin caràcter intel·lectual, com els serveis d’enginyeria, consultoria i arquitectura. En tot cas, no es poden adjudicar mitjançant subhasta electrònica els contractes l’objecte dels quals tingui relació amb la qualitat alimentària.

D’acord amb l’apartat 5 de l’article 37 de la Llei 3/2007, de 4 de juliol, de l’obra pública, els contractes que tinguin per objecte redactar estudis informatius i projectes o dirigir obres no poden ésser objecte de subhastes electròniques. Segons disposa aquest precepte, en els plecs es pot disposar que el factor cost pugui adoptar la forma d’un preu o cost fix sobre la base del qual els operadors econòmics competeixin únicament en funció de criteris de qualitat.


14.5 Ofertes amb valors anormals o desproporcionats

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’apartat I del quadre de característiques.

En el supòsit que una o diverses de les ofertes presentades incorrin en presumpció d’anormalitat, la Mesa de contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, la Mesa requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini de 3 dies per presentar la informació i els documents que siguin pertinents a aquests efectes. 

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP. 

15.1 Un cop valorades les ofertes, la mesa de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació. 

Per realitzar aquesta classificació, la mesa tindrà en compte els criteris d’adjudicació assenyalats en l’apartat H.1 del quadre de característiques i en l’anunci.

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

15.2 Un cop acceptada la proposta de la mesa per l’òrgan de contractació, els serveis corresponents requeriran  a l’empresa licitadora que hagi presentat la millor oferta per a què, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.


A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic  o que no figurin en una base de dades nacional d’un Estat membre de la Unió Europea

L’empresa licitadora que hagi presentat la millor oferta haurà d’aportar la documentació següent –aquesta documentació, si escau, també s’haurà d’aportar respecte de les empreses a les capacitats de les quals es recorri: 

· Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula novena.
· Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i una fotocòpia del document nacional d’identitat o del passaport legitimada notarialment o compulsada per l’òrgan administratiu competent. Aquest poder ha de reunir els requisits formals següents: ser escriptura pública, ser còpia autèntica i estar inscrit en el Registre Mercantil o en el registre oficial corresponent. No s’admetran testimoniatges de còpies d’escriptures d’apoderament.
· Documentació acreditativa del compliment dels requisits específics de solvència o del certificat de classificació corresponent.

Així mateix, l’empresa licitadora que hagi presentat la millor oferta haurà d’aportar, si s’escau: 

· Certificats acreditatius del compliment de les normes de garantia de la qualitat i de gestió mediambiental.
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva, d’acord amb el que s’estableix a la clàusula setzena (excepte en el cas que la garantia es constitueixi mitjançant la retenció sobre el preu).
· Si s’escau, resguard acreditatiu d’haver efectuat el pagament de les despeses de publicitat corresponents, l’import màxim de les quals s’indica en l’apartat T del quadre de característiques.
· Relació del personal que es destinarà a l’execució del contracte i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, i si s’escau, aquesta acreditació es podrà efectuar mitjançant declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà l’afiliació i alta de totes elles quan les hagi contractat i sempre amb caràcter previ a l’inici de l’activitat contractada. 
· Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte.




A.2. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic  o que figurin en una base de dades nacional d’un Estat membre de la Unió Europea

L’empresa que hagi presentat la millor oferta  ha d’aportar, si s’escau, la documentació següent, només si no figura inscrita en aquests registres, o no consta vigent o actualitzada, d’acord amb el previst en la clàusula onzena d’aquest plec: 

· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva, d’acord amb el que s’estableix a la clàusula setzena.
· Resguard acreditatiu d’haver efectuat el pagament de les despeses de publicitat corresponents, l’import màxim de les quals s’indica en l’apartat T del quadre de característiques.
· Relació del personal que es destinarà a l’execució del contracte i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, i si s’escau, aquesta acreditació es podrà efectuar mitjançant declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà l’afiliació i alta de totes elles quan les hagi contractat i sempre amb caràcter previ a l’inici de l’activitat contractada. 
· Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte.

A.3 Empreses estrangeres:

	
	Empreses no espanyoles d'estats membres de la Unió Europea o signataris de l'Acord sobre l'Espai Econòmic Europeu
	Restants empreses estrangeres


	Documents que acreditin la capacitat d’obrar

	S'han d’acreditar mitjançant la inscripció en els registres o presentació de les certificacions que s'indiquen a l'annex I RGLCAP, en funció dels diferents contractes.

	a) S'ha d’acreditar mitjançant informe expedit per la Missió Diplomàtica Permanent o Oficina Consular d'Espanya del lloc del domicili de l'empresa, en el qual es faci constar, prèvia acreditació per l'empresa, que figuren inscrites en el registre local professional, comercial o anàleg o, en el seu defecte, que actuen amb habitualitat en el tràfic  local en l’àmbit de les activitats a les quals s’estén l'objecte del contracte.

b) S'ha d'acompanyar, a més, l’informe de reciprocitat a què es refereix l'article 68 LCSP, llevat que es tracti de contractes subjectes a regulació harmonitzada.  En aquest cas, s’ha de substituir per un informe de la Missió Diplomàtica Permanent o de la Secretaria General de Comerç Exterior del Ministeri d’Economia sobre la condició d'estat signatari de l'Acord sobre Contractació Pública de l'Organització Mundial de Comerç.



15.3 Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils.

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional que, en el seu cas, s’hagués constituït i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP. 

[bookmark: _Toc21500336]Setzena. Garantia definitiva 

16.1 L’import de la garantia definitiva és el que s’assenyala en l’apartat K.2 del quadre de característiques. 

En els casos especials a què fa referència l’apartat 2 de l’article 107 de la LCSP, es pot establir en aquest mateix apartat que, a més de la garantia definitiva, se’n presti una de complementària de fins el 5 % del preu final ofert per l’empresa licitadora que va presentar la millor oferta, exclòs I’IVA, de manera que la garantia total pugui ser de fins el 10 % de dit preu)

16.2  Les garanties es poden prestar en alguna de les formes següents: 

a) En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització en els valors anotats s’han de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials. 

b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, que s’han de dipositar en algun dels establiments esmentats en l’apartat a). 

c) Mitjançant contracte d’assegurança de caució amb una entitat asseguradora autoritzada per a operar en la forma i condicions establertes reglamentàriament. El certificat de l’assegurança s’ha de lliurar en els establiments assenyalats en l’apartat a).

En cas d’efectuar-se la garantia definitiva mitjançant el sistema de retenció de part del preu, la quantitat de la garantia serà retinguda en la primera factura que se’n derivi del contracte.

16.3 En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat K.2 del quadre de característiques i garanteixi solidàriament a totes les empreses integrants de la unió temporal.

16.4 La garantia definitiva respon dels conceptes definits en l’article 110 de la LCSP.

16.5 En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició. 

16.6 Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP.

16.7 Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució. 

16.8 En el cas que la garantia no es reposi en els supòsits esmentats en l’apartat anterior, l’Administració pot resoldre el contracte.

16.9 L’apartat K.2 del quadre de característiques pot preveure que, en casos especials i, en particular, en cas que l’oferta de l’empresa adjudicatària hagués estat incursa en presumpció d’anormalitat, hagi de presentar garantia complementària de fins un 5% del preu)

[bookmark: _Toc21500337]Dissetena. Decisió de no adjudicar o subscriure el contracte i desistiment 

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització  del contracte. 

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació. 

En ambdós supòsits es compensarà a les empreses licitadores per les despeses en què hagin incorregut.
 
La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

[bookmark: _Toc21500338]Divuitena. Adjudicació del contracte 

18.1 Un cop presentada la documentació a què fa referència la clàusula quinzena, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils següents a la recepció de dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

18.2 D’acord amb l’establert a la clàusula 158.2 LCSP s’estableix com a termini màxim per efectuar l’adjudicació  tres mesos a comptar des de l’apertura de les proposicions.

18.3 La resolució d’adjudicació del contracte es notificarà a les empreses licitadores  mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi. 

[bookmark: _Toc21500339]Dinovena. Formalització i perfecció del contracte

19.1 El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica. 

D’acord amb la Disposició addicional primera del Decret Llei 3/2016, de 31 de maig, és suficient l'ús d’aquesta signatura electrònica en els termes previstos en el Reglament 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE.

L’empresa o les empreses adjudicatàries podran sol·licitar que el contracte s’elevi a escriptura pública, essent al seu càrrec les despeses corresponents.

A. En el cas de contractes que siguin susceptibles de recurs especial en matèria de contractació, d’acord amb el que estableix l’article 44 de la LCSP:

19.2 La formalització del contracte s’efectuarà un cop transcorregut el termini mínim de quinze dies hàbils des que es remeti a les empreses licitadores la notificació de l’adjudicació a què es refereix la clàusula anterior.

Els serveis dependents de l’òrgan de contractació requeriran a l’empresa o les empreses adjudicatàries per a què formalitzin el contracte en un termini no superior a cinc dies a comptar del següent a aquell en què hagi rebut el requeriment, una vegada transcorregut el termini previst en el paràgraf anterior sense que s’hagi interposat recurs especial en matèria de contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.

B. En el cas de contractes que no siguin susceptibles de recurs especial en matèria de contractació, d’acord amb el que estableix l’article 44 de la LCSP:

19.2 La formalització del contracte s’efectuarà en el termini màxim de quinze dies hàbils següents a aquell en què es rebi la notificació de l’adjudicació a les empreses licitadores a què es refereix la clàusula anterior.

19.3 Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar. 

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula quinzena, essent aplicables els terminis previstos en els apartats anteriors.

19.4 Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

19.5 El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

19.6 El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

19.7 La formalització d’aquest contracte, juntament amb el contracte,es publicarà en un termini no superior a quinze dies després del seu perfeccionament en el perfil de contractant.

Si el contracte és subjecte a regulació harmonitzada, l’anunci de formalització es publicarà, a més, en el Diari Oficial de la Unió Europea.

19.8 Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials. 


[bookmark: _Toc21500340]III. DISPOSICIONS RELATIVES A L’EXECUCIÓ DEL CONTRACTE 

[bookmark: _Toc21500341]Vintena. Condicions especials d’execució

Les condicions especials en relació amb l’execució, d’obligat compliment per part de l’empresa o les empreses contractistes i, si escau, per l’empresa o les empreses subcontractistes, són les que s’estableixen en l’apartat L del quadre de característiques.

[bookmark: _Toc21500342]Vint-i-unena. Execució i supervisió dels serveis

El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula vint-i-quatrena d’aquest plec.

[bookmark: _Toc21500343]Vint-i-dosena. Programa de treball

L’empresa o empreses contractistes estaran obligades a presentar un programa de treball que haurà d’aprovar l’òrgan de contractació quan així es determini en l’apartat U del quadre de característiques i, en tot cas, en els serveis que siguin de tracte successiu.

[bookmark: _Toc21500344]Vint-i-tresena. Compliment de terminis i correcta execució del contracte

23.1 L’empresa contractista està obligada a complir el termini total d’execució del contracte i els terminis parcials fixats, si s’escau, en el programa de treball.

23.2 Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.

L’Administració tindrà la mateixa facultat si l’empresa contractista incompleix parcialment, per causes imputables que li siguin imputables, l’execució de les prestacions definides en el contracte.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Administració.

23.3 En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes o de les condicions especials d’execució establertes en la clàusula vintena d’aquest plec es podrà acordar la imposició de les penalitats que s’indiquen a l’apartat M del quadre de característiques.

23.4 En cas d’incompliment de l’obligació de l’empresa contractista de remetre relació detallada de subcontractistes o subministradors i justificant de compliment dels pagaments, prevista en la clàusula trenta-quatrena d’aquest plec, es podran imposar les penalitats, de les quals respondrà la garantia definitiva, que s’indiquen a l’apartat M del quadre de característiques.

23.5 Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que, si s’escau, s’hagués constituït, quan no es puguin deduir dels pagaments esmentats.

[bookmark: _Toc21500345]Vint-i-quatrena. Persona responsable del contracte

Amb independència de la unitat encarregada del seguiment i l’execució ordinària del contracte es designarà, en l’apartat S una persona responsable del contracte que exercirà les funcions següents:

· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
· Adoptar la proposta sobre la imposició de penalitats.
· Emetre un informe on determini si el retard en l’execució és produït per motius imputables al contractista.

En els contractes de serveis que impliquin el desenvolupament o manteniment d’aplicacions informàtiques, l’objecte dels quals es defineixi per referència a components de prestació del servei, el responsable del contracte haurà d’adoptar les mesures a què es refereix l’article 308.3 de la LCSP.

Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.
 
El responsable del contracte pot ser una persona física o jurídica vinculada a l’Administració contractant o aliena a aquesta. El seguiment del contracte també es podrà encomanar a vàries persones perquè realitzin les funcions de forma conjunta. 

[bookmark: _Toc21500346]Vint-i-cinquena. Resolució d’incidències

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en  l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte. 

[bookmark: _Toc21500347]Vint-i-sisena. Resolució de dubtes tècnics interpretatius

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.

[bookmark: _Toc21500348]IV. DISPOSICIONS RELATIVES ALS DRETS I OBLIGACIONS DE LES PARTS 

[bookmark: _Toc21500349]Vint-i-setena. Abonaments a l’empresa contractista

Els abonaments previstos per a aquest expedient es recullen en l’apartat V del quadre de característiques.

27.1 L’import dels serveis executats s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial, si s’escau, del contracte.

[bookmark: _Toc21500350]Vint-i-vuitena. Responsabilitat de l’empresa contractista i drets del concessionari

28.1 Responsabilitat de l’empresa contractista

a ) L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’Administració o per a terceres persones de les omissions, errors, mètodes inadequats o conclusions incorrectes en l’execució del contracte.

La prestació objecte d’aquest contracte es considera una concessió de serveis d’explotació, en virtut de la qual el Departament d’Economia i Hisenda encarrega a un concessionari la gestió d’un servei de la seva competència, amb una contrapartida constituïda pel dret a explotar els serveis objecte del contracte o per aquest dret acompanyat del de percebre un preu.

El dret d’explotació dels serveis implica la transferència al concessionari d’un risc operacional en l’explotació que abasta el risc de demanda o el de subministrament, o tots dos. S’entén per risc de demanda el que es deu a la demanda real dels serveis objecte del contracte, i risc de subministrament el relatiu al subministrament dels serveis objecte del contracte, en particular, el risc que la prestació dels serveis no s’ajusti a la demanda.  Es considera que el concessionari assumeix un risc operacional quan no estigui garantit que, en condicions normals de funcionament, aquest pugui recuperar les inversions efectuades ni cobrir els costos en què hagi incorregut com a conseqüència de l’explotació dels serveis que siguin objecte de la concessió.

L’empresa contractista executa, en conseqüència, el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.

b) El concessionari estarà subjecte al compliment de les obligacions generals establertes a l’article 288  de la LCSP.

28.2 Drets del concessionari

a) El concessionari, per fer efectiu el seu dret a explotar el servei, té dret a les contraprestacions econòmiques fixades en funció de la seva utilització, que s’ha de percebre directament dels usuaris.

b) El concessionari ha de portar una comptabilitat diferenciada respecte de tots els ingressos i despeses de la concessió que ha d’estar a disposició de l’entitat contractant i hi han de quedar degudament reflectits tots els ingressos derivats de les contraprestacions pactades.

c) El concessionari tindrà dret, a banda d’allò que s’estableix a la normativa aplicable, a:
· Gestionar directament l’objecte de la concessió.
· Utilitzar els béns posats a la seva disposició per a l’explotació del servei,
· Percebre les contraprestacions econòmiques que hagin estat aprovades, aplicant les vigents en cada moment i restant plenament subjecte a les mateixes.
· Exigir el manteniment de l’equilibri econòmic de la concessió, en els termes establerts a l’article 290 de la LCSP.
· Rebre els beneficis fiscals que prevegin les ordenances corresponents i altres disposicions estatals o autonòmiques que siguin aplicables.
· Desistir del contracte en cas de que concorrin els requisits previstos a l’article 290.6 de la LCSP.

[bookmark: _Toc21500351]Vint-i-novena. Altres obligacions de l’empresa contractista

a) L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP. L’empresa adjudicatària resta obligada a executar les mesures derivades de la Llei 31/1995, de 8 de novembre, de prevenció de riscos laborals i el seu desenvolupament normatiu en tot allò que li sigui d’aplicació.

b) També està obligada a complir les disposicions vigents en matèria d’integració social de persones amb discapacitat i fiscals.

c) L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-tresena d’aquest plec.

a) L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.

b) L’adjudicatari assumirà, com a condició especial d’execució, l’obligació d’aplicar a la plantilla que executi el contracte les condicions de treball establertes per l’últim conveni col·lectiu sectorial vigent en què s’enquadri i desenvolupi la prestació contractual, sens perjudici de les millores que es pugui establir.

c) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.

d) L’empresa contractista, en l’elaboració i presentació de l’objecte del contracte, ha d’incorporar la perspectiva de gènere i evitar els elements de discriminació sexista en l’ús del llenguatge i de la imatge.

e) L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els  avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs segons les determinacions del clausulat específic del plec de prescripcions tècniques particulars.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte,  l’empresa adjudicatària haurà d’adoptar les mesures de formació del seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada. 

En tot cas, l’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses contractistes i, si escau, les empreses subcontractistes, han d’emprar l’aranès d’acord amb la Llei 35/2010, d'1 d'octubre, de l'occità, aranès a l'Aran, i amb la normativa pròpia del Conselh Generau d’Aran que la desenvolupi.

f) L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE. 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que  correspon a l’Administració contractant responsable del fitxer de dades personals, té caràcter confidencial i no podrà ésser objecte de reproducció total o parcial per cap mitjà o suport.  Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte. 

g) L’adjudicatari es compromet a facilitar la informació que sigui necessària per donar compliment a les obligacions establertes per la Llei del Parlament de Catalunya 19/2014, de 29 de desembre, de la transparència, accés a la informació i bon govern. Així mateix, d’acord amb l’esmentada Llei, els licitadors i els contractistes han de seguir els principis ètics i regles de conducta que s’indiquen a continuació:

1. Han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual. Particularment s’abstindran de realitzar qualsevol acció que pugui vulnerar els principis d’igualtat d’oportunitats i de lliure concurrència.

2. Amb caràcter general, els licitadors i contractistes, en l’exercici de la seva activitat, assumeixen les obligacions següents:

· Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
· No realitzar accions que posin en risc l’interès públic en l’àmbit del contracte o de les prestacions a realitzar.
· Denunciar les situacions irregulars que es puguin presentar en els processos de contractació pública o durant l’execució dels contractes.

3. En particular els licitadors i els contractistes assumeixen les obligacions següents:

· Comunicar immediatament a l’òrgan de contractació les possibles situacions de conflicte d’interessos. Constitueixen en tot cas situacions de conflicte d’interessos les contingudes a l’article 24 de la Directiva 2014/24/UE.
· No sol·licitar, directament o indirectament, que un càrrec o empleat públic influeixi en l’adjudicació del contracte.
· No oferir ni facilitar a càrrecs o empleats públics avantatges per a ells mateixos o per a terceres persones amb la voluntat d’incidir en un procediment contractual.
· Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
· No utilitzar informació confidencial, coneguda mitjançant el contracte i/o durant la licitació, per obtenir, directament o indirectament, un avantatge o benefici.
· Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.
· Complir les obligacions de facilitar la informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
· Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

h) Si s’escau l’empresa o les empreses contractistes han de complir  les obligacions recollides en l’annex 3 d’aquest plec, relatiu a regles especials respecte del personal de l’empresa contractista que adscriurà a l’execució del contracte.

i) Quan així es determini a la normativa laboral l’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita en l’annex 2 d’aquest plec. 

Així mateix, l’empresa contractista està obligada a proporcionar a l’òrgan de contractació la informació relativa a les condicions dels contractes de les persones treballadores que hagin de ser objecte de subrogació. En concret, com a part d’aquesta informació, s’obliga a aportar les llistes del personal objecte de subrogació indicant el conveni col·lectiu aplicable i els detalls de categoria, tipus de contracte, jornada, data d’antiguitat, venciment del contracte, salari brut anual de cada treballador, així com tots els pactes en vigor aplicables als treballadors als quals afecti la subrogació. L’incompliment d’aquesta obligació donarà lloc a la imposició de les penalitats establertes en la clàusula vint-i-tresena d’aquest plec.

L’empresa contractista assumeix l’obligació de respondre dels salaris impagats als seus treballadors que hagin de ser objecte de subrogació i de les cotitzacions a la Seguretat Social meritades, fins i tot en el supòsit que aquest contracte es resolgui i els treballadors siguin subrogats per una nova empresa contractista.  

j) [bookmark: _Toc512237541]L’empresa contractista s’obliga a prestar el servei amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament, si s’escau, de la contraprestació econòmica fixada; de cuidar del bon ordre del servei; d’indemnitzar els danys que es causin a tercers com a conseqüència de les operacions requerides per portar a terme el servei, amb l’excepció dels que es produeixin per causes imputables a l’Administració; i de lliurar, si s’escau, les obres i instal·lacions a què estigui obligat en l’estat de conservació i funcionament adequats.

k) En aquells contractes en els quals les empreses tinguin treballadors prestant servei en els centres de treball del Departament, d’acord amb el procediment de Coordinació d’Activitats Empresarials del Departament d’Economia i Hisenda aprovat el 8 de febrer de 2013, l’entitat/persona física o jurídica proposada com a adjudicatària haurà d’aportar en el moment d’inici de l’execució del contracte la documentació següent:

1. Avaluació dels riscos de l’activitat a desenvolupar als centres de treball del Departament i les mesures preventives generals i específiques associades, amb especial incidència en els riscos que puguin afectar als treballadors del Departament o d’altres entitats/persones físiques o jurídiques concurrents.

2. Relació del personal que prestarà serveis als centres de treball del Departament i compromís d’actualització d’aquesta relació en cas de canvi.

3. Acreditació de la informació i formació en prevenció de riscos específica de l’activitat del personal que prestarà serveis al Departament

4. Compromís de comunicació dels incidents, accidents laborals i malalties professionals derivats de les activitats a realitzar als centres de treball del Departament i de participació en la investigació quan escaigui.

5. Compromís de comunicació al Departament de riscos nous o no identificats.

6. Nom i cognoms de la persona interlocutora per a la realització de la coordinació empresarial en matèria de prevenció de riscos laborals.

l) En cas de tractar-se de contractes de serveis que tinguin per objecte desenvolupar i posar a disposició productes protegits per un dret de propietat intel·lectual o industrial, cal tenir en compte que, d’acord amb l’article 308 de la LCSP, aquests porten aparellada la cessió dels drets esmentats a l’Administració contractant, llevat que es prevegi altrament en el plec. A més, aquest precepte també disposa que encara que el plec n’exclogui la cessió, l’òrgan de contractació pot sempre autoritzar l’ús del producte corresponent als ens, organismes i entitats pertanyents al sector públic

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes. 

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

31.1 L’Administració només podrà modificar les característiques del servei contractat i les tarifes que han d’abonar els usuaris únicament per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 290 i 203 a 207 de la LCSP. 

En cas que els acords que dicti l’Administració respecte del desenvolupament del servei no tinguin transcendència econòmica el concessionari no tindrà dret a indemnització per raó dels mateixos.

31.2 Modificacions previstes:

La modificació del contracte es durà a terme en el/s supòsit/s, amb les condicions, l’abast i els límits que es detallen en l’apartat N del quadre de característiques. Aquestes modificacions són obligatòries per a l’empresa contractista.

31.3 Modificacions no previstes 

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP. 

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

31.4 Les modificacions del contracte es formalitzaran de conformitat amb el que estableix l’article 153 de la LCSP i la clàusula dinovena d’aquest plec.

31.5 L’anunci de modificació del contracte, juntament amb les al·legacions de l’empresa contractista i de tots els informes que, si s’escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant. 

Si l’Administració acorda la suspensió del contracte aquesta ha d’extendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208 de la LCSP.

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió. 

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.

33.1 Successió en la persona del contractista:
En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen. 

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte. 

L’empresa contractista ha de comunicar a l’òrgan de contractació la circumstància que s’hagi produït. 

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigidia.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

33.2 Cessió del contracte: 

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents: 

a) L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu. 

b) L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.

c) L’empresa cessionària tingui capacitat per contractar amb l’Administració, la solvència exigible en funció de la fase d’execució del contracte, i no estigui incursa en una causa de prohibició de contractar.

d) La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

34.1 L’empresa contractista pot concertar amb altres empreses la realització parcial de la prestació objecte d’aquest contracte, d’acord amb el que es preveu en l’apartat P del quadre de característiques.

34.2 Les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència professional o tècnica,  dels subcontractistes a qui vagin a encomanar la seva realització. 

La intenció de subscriure subcontractes  i la part que subcontractaria s’ha d’indicar en el DEUC i s’ha de  presentar un DEUC separat per cadascuna de les empreses que es té previst subcontractar quan en coneguin la seva identitat. En en aquest cas, la intenció de subscriure subcontractes s’ha d’indicar en el DEUC i s’ha de presentar un DEUC separat per cadascuna de les empreses que es té previst subcontractar.

34.3 L’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als elements tècnics i humans de què disposa i a la seva experiència, i acreditant que no es troba incursa en prohibició de contractar.  

34.4 L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes. 
 
34.5 La subscripció de subcontractes està sotmesa al compliment dels requisits i circumstàncies regulades en l’article 296, resultant d’aplicació la regulació establerta als articles 215, 216 i 217 de la LCSP. 

Tal i com es recull en l’apartat P d’aquest plec i en l’article 296 LCSP, la subcontractació només podrà recaure sobre prestacions accessòries.

34.6 La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, les conseqüències següents: 

a) Imposició a l’empresa contractista d’una penalitat de fins a un 50 per 100 de l’import del subcontracte; b) la resolució del contracte, sempre que es compleixin els requisits que estableix el segon paràgraf de la lletra f) de l’apartat 1 de l’article 211 de la LCSP)

34.7 Les empreses subcontractistes queden obligades només davant l’empresa  contractista principal qui assumirà, per tant, la total responsabilitat de l’execució del contracte front a l’Administració, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix la clàusula vint-i-novena d’aquest plec. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal. 

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

34.8 En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP. 

34.9 L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

34.10 Els subcontractes tenen en tot cas naturalesa privada.

34.11 El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.

L’Administració comprovarà el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en la clàusula vint-i-tresena d’aquest plec, responent la garantia definitiva d’aquestes penalitats.

[bookmark: _Toc21500358]Trenta-cinquena. Revisió de preus

La revisió de preus aplicable a aquest contracte es detalla en l’apartat Q del quadre de característiques. La revisió de preus només serà procedent quan el contracte s’hagi executat, almenys, en un 20% del seu import i hagin transcorregut dos anys des de la seva formalització.

L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials. 

[bookmark: _Toc21500359]VI. DISPOSICIONS RELATIVES A L’EXTINCIÓ DEL CONTRACTE

[bookmark: _Toc21500360]Trenta-sisena. Recepció i liquidació

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP. 

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció. 

[bookmark: _Toc21500361]Trenta-setena. Termini de garantia i devolució, si s’escau, de la garantia definitiva

El termini de garantia és l’assenyalat en l’apartat R del quadre de característiques i començarà a computar a partir de la recepció dels serveis.

Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni.

Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà d’ofici a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.

Sens perjudici del que estableix l’article 315.2 de la LCSP pel que fa a contractes de serveis que consisteixin en l’elaboració íntegra d’un projecte d’obra.

D’acord amb l’establert en l’article 111.3  de la LCSP es preveu la possibilitat que el contractista sol.liciti la devolució o cancel.lació de la part proporcional de la garantia en el supòsit  de recepció parcial.

[bookmark: _Toc21500362]Trenta-vuitena. Resolució i reversió del contracte

38.1 Resolució del contracte 

Són causes de resolució del contracte les següents:
· La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 de la LCSP relatiu a la sucessió del contractista.

· La declaració de concurs o la declaració d’insolvència en qualsevol altre procediment. 

· El mutu acord entre l’Administració i el contractista.

· La demora en el compliment dels terminis per part del contractista.

· La demora en el pagament per part de l’Administració per un termini superior a sis mesos.

· L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.

· L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.

· El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament.

· El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.

· L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.

· En cas d’un contracte complementari  per resolució del contracte principal

Les causes i l’aplicació dels efectes de resolució del contracte són les establertes en els articles 211, 212, 213, 294 i 295 de la LCSP.

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.

38.2 Reversió del contracte 

D’acord amb l’establert a l’article 291 de la LCSP, finalitzat el termini de la concessió, el servei revertirà a l’Administració, restant el concessionari obligat a lliurar les obres i instal.lacions a què estigui obligat per raó del contracte en l’estat de conservació i funcionament adequats.

[bookmark: _Toc21500363]VII. RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL

[bookmark: _Toc21500364]Trenta-novena. Règim de recursos 

A. En el cas de contractes de serveis de valor estimat superior a 3.000.000 euros:

39.1 Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.

Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals. 

Contra els actes susceptibles de recurs especial no procedeix la interposició de recursos administratius ordinaris.

39.2 Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

39.3 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

B. En el cas de contractes de serveis de valor estimat inferior a 3.000.000 euros:

39.1 Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles del recurs administratiu ordinari que correspongui, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

39.2 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

[bookmark: _Toc21500365]Quarantena. Arbitratge

Sens perjudici del que estableix la clàusula trenta-novena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’Arbitratge. 

[bookmark: _Toc21500366]Quaranta-unena. Mesures cautelars

Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.

[bookmark: _Toc21500367]Quaranta-dosena. Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.


[bookmark: _Toc21500368]Quaranta-tresena. Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.

Barcelona, 9 d’abril de 2024


ANNEX 1

MODEL D’OFERTA/PROPOSTA 

El/la Sr./Sra............................................................................................ amb residència a ......................................., al carrer.................................número............, i amb NIF.................., declara que, assabentat/ada de les condicions i els requisits que s’exigeixen per poder ser l’empresa adjudicatària del contracte ................., amb expedient número  ............................  , es compromet (en nom propi / en nom i representació de l’empresa) a executar-lo amb estricta subjecció als requisits i condicions estipulats.

1. PREU DELS PRODUCTES:

L’empresa ofereix els productes mínims i preus màxims següents:
	Oferta mínima de productes
	Preus màxims 
(IVA inclòs)
	Preus ofertats
(IVA inclòs)

	Begudes calentes com a mínim:
	
	

	Cafè (sol, llarg, descafeïnat, tallat, amb llet, caputxino) 
	0,65
	

	Llet sencera, desnatada i sense lactosa
	0,40
	

	Te i infusions  
	0,50
	

	Xocolata
	0,65
	

	Begudes fredes com a mínim:
	
	

	Sucs 
	1,10
	

	Refrescos
	1,25
	

	Begudes isotòniques 
	1,40
	

	Batut de cacau
	1,00
	

	Productes sòlids com a mínim:
	
	

	Fruits secs, crus o torrats 
	1,10
	

	Peces de fruita
	1,45
	

	Barretes de cereals
	1,25
	

	Bastonets de pa
	1,15
	

	Xiclets sense sucre
	1,40
	

	Xocolata mínim 70% de cacau
	1,25
	

	Galetes
	1,30
	

	Galetes sense sucre afegit
	1,25
	

	Aperitiu saludable
	1,20
	








PRODUCTES ADDICIONALS OFERTS

	Oferta addicional de productes
	Preus oferts
(IVA inclòs)

	Begudes calentes:
	

	
	

	
	

	
	

	Begudes fredes:
	

	
	

	
	

	
	

	Productes sòlids:
	

	
	

	
	

	
	










ANNEX 2

INFORMACIÓ SOBRE LES CONDICIONS DE SUBROGACIÓ EN CONTRACTES DE TREBALL EN COMPLIMENT DEL QUE PREVEU L’ART. 130 DE LA LCSP

No es preveu la subrogació de personal














































ANNEX 3

REGLES ESPECIALS RESPECTE DEL PERSONAL DE L’EMPRESA CONTRACTISTA 


1. Correspon exclusivament a l’empresa contractista la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de l’Administració del compliment d’aquells requisits.

L’empresa contractista procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a l’Administració.

2. En relació amb els treballadors destinats a l’execució d’aquest contracte, l’empresa contractista assumeix l’obligació d’exercir de manera real, efectiva i continua, el poder de direcció inherent a tot empresari. En particular, assumirà la negociació i el pagament dels salaris, la concessió de permisos, llicències i vacances, les substitucions dels treballadors en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com quants drets i obligacions es deriven de la relació contractual entre empleat i ocupador.

3. L’empresa contractista vetllarà especialment perquè els treballadors adscrits a l’execució del contracte desenvolupin la seva activitat sense extralimitar-se en les funcions desempenyorades respecte de l’activitat delimitada en els plecs com a objecte del contracte. 

4. L’empresa contractista estarà obligada a executar el contracte en les seves pròpies dependències o instal·lacions, llevat que, excepcionalment, sigui autoritzada a prestar els seus serveis en les dependències administratives. En aquest cas, el personal de l’empresa contractista ocuparà espais de treball diferenciats del que ocupin els empleats públics. Correspon també a l’empresa contractista vetllar pel compliment d’aquesta obligació. En l’expedient haurà de fer-se constar motivadament la necessitat que, per a l’execució del contracte, els serveis es prestin en les dependències administratives.

5. L’empresa contractista haurà de designar, al menys, un coordinador tècnic o responsable integrat en la seva pròpia plantilla, que tindrà entre les seves obligacions les següents:

· Actuar com a interlocutor de l’empresa contractista davant l’Administració, canalitzant, d’una banda, la comunicació entre aquella i el personal integrant de l’equip de treball adscrit al contracte i, d’una altra banda, de l’Administració, en tot el relatiu a les qüestions derivades de l’execució del contracte.

· Distribuir el treball entre el personal encarregat de l’execució del contracte, i impartir a aquests treballadors les ordres i instruccions de treball que siguin necessàries en relació amb la prestació del servei contractat.

· Supervisar el correcte compliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball.

· Organitzar el règim de vacacions del personal adscrit a l’execució del contracte, havent de coordinar-se adequadament l’empresa contractista com l’Administració contractant, per no alterar el bon funcionament del servei. 

· Informar a l’Administració sobre les variacions, ocasionals o permanents, en la composició de l’equip de treball adscrit a l’execució del contracte.








































ANNEX 4


SUBCONTRACTACIÓ

(Si s’escau, indicar per a cada lot)


Condicions de subcontractació per a la realització parcial de la prestació:

	PRESTACIÓ PARCIAL DEL CONTRACTE
	% DE LA PRESTACIÓ
	HABILITACIÓ PROFESSIONAL / CLASSIFICACIÓ

	
	
	

	
	
	

	
	
	

	
	
	




    Tasques crítiques que NO admeten subcontractació

	


	


	





(lloc i data )

Signatura apoderat




ANNEX 5


El/la Sr./Sra............................................................................................ amb residència a ......................................., al carrer.................................número............, i amb NIF.................., declara (en nom propi / en nom i representació de l’empresa) que coneix les instal.lacions en les quals s’han d’instal.lar les màquines objecte del contracte degut a les circumstàncies que es recullen a continuació:





(lloc i data )

Signatura apoderat

